
PRAEFATIO. 


Cum  apud  me  constituissem  structuram  pulmonis 
scrutari,  probe  intellexi , me  tunc  demum  utile  quid 
praestiturum  esse,  si  perlustrata  visceris  naturali  fabri- 
ca, et  hujus  varias  aberrationes  indagarem,  causasque 
et  sedes  tot  pectoris  affectuum,  qui  nimis  saepe  me- 
dicorum sollicitudinem  fallunt,  dilucidarem.  Duplici 
huic  penso  vires  meas  impares  esse  mox  persensi ; 
attamen,  cum  sat  multa  cadavera  inspicere  mihi  li- 
cuerit, fieri  non  potuit,  quin  numerosa  pulmonis 
vitia  deprehenderem , quorum  accuratiores  obser 
vationes  certo  ordine  dispositas  tradere  non  super- 
vacaneum esse  existimavi. 

In  duas  inde  partes  opusculum  divisi;  in  priori 
fabricam  pulmonis  naturalem  descripsi,  in  posteriori 
vero  ejus  vitia,  tum  a me  ipso  visa,  tum  a scripto-; 
ribus  relata,  consignavi. 

Jam  vero  propter  exiguum  temporis  spatium,  quo 
typis  hoc  specimen  mandare  cogor,  priorem  modo 
partem,  aridam  fortasse,  nec  nisi  paucis  lectoribus 
gratam,  proponere  mihi  licet,  eamque  ipsam,  ob 
festinationem,  imperfectiorem,  ut  benigne  suscipiant, 
mendisque,  quae  forte  supersint,  ignoscant,  aequos 
judices  rogo. 

DE  PULMONIS  STRUCTURA 


^^ETUIT  antiquos  manca  de  fabrica  corporis  humafti  cognitio, 
ne  de  pulmonis  structura  veram  et  adaequatam  ideam  sibi  finge- 
rent. Aereae  fistulae  appensum  hoc  viscus  conflatum  credebant  ex 
peculiari  carne,  in  qua  spiritus  ab  asperis  arteriis  extrinsecus  trac- 
tus conficiatur,  quaeque  excurrentes  per  eam  aeris  et  sanguinis 
tubulos  spumae  aut  lanae  instar  circumdet,  ut  eorum  imbecillitati 
firmamentum  et  propugnaculum  sit.  a) 

Viguit  haec  sententia  per  multa  saecula,  nec  penitus  adhuc  obsole- 
vit. Quantumvis  enim  recentiorum  labores  pulmonis  structuram 
dilucidaverint,  apud  multos  tamen  adhuc  hodie  obtinet  opinio 
de  proprio  quodam  parenchymate , b ) a vasis  diverso;  ut  mirum  non 
sit,  antiquam  contestationem  inter  eruditos  adhuc  durare:  utrum 
scilicet  pro  unico  viscere  considerari  debeant  binae  pulmonis  par- 
tes , an  pro  duobus  distinctis  inter  se  similibus  visceribus , pulmo  ne 
dicendum  sit  an  pulmones  ? c) 

Verum  enim  vero  cum  attente  fabricam  hujus  visceris  indaga- 
veris, singulasque  ejus  partes  ad  extremos  fines  usque  prosecutus 
fueris, facile  tibi  persuasum  habebis,  totum  istum  in  utroque  latere 
expansum  respirationis  apparatum,  ex  innumeris  ramificationibus 

a)  Galen.  de  usu  parf.  L.  VII.  c.  s et  8. 

b ) Lieutaud,  anat.  hist.  et  prat.  ed.  de  1777.  T.  II.  p.  143. 

«)  Halltr , elem.  III.  p.  i3g. 

plurium  sese  comitantium  tuborum  constare,  quorum  congeriem 
provida  natura  in  plura  segmenta  dissecuit  (lobos),  ut  totum  viscus 
facilius  et  tutius  dilatetur  et  constringatur,  vitiumque  in  uno  non 
tam  facile  ad  alterum  progrediatur. 

Duabus  igitur  praecipuis  partibus  constat  pulmo  , fistula  nempe 
cartilagineo-membranacea  in  innumeros  surculos  successive  divisa , 
aeri  trahendo  et  extrudendo  idonea,  et  sanguineorum  vasorum 
systemate  fistulam  illam  undequaque  comitante. 

Hae  partes,  pulmonis  essentiam  constituunt,  harumque  fabrica- 
tionem indagare  operam  navabimus.  Accedunt  his  ut  fere  in 
omnibus  organis  nutritia  vasa,  lymphae  ductus,  nervi,  quae  omnia 
cellulosa  tela  revincit,  et  commune  velamentum  obvolvit,  quaeque 
singula  ordine  nunc  illustrabimus. 

A R T.  I. 

Fistula  aerea, 

i.  Partitio , Nomina. 

Fistulam  quae  ab  imis  faucibus  in  pectus  fertur  ibique  disper- 
gitur, antiquitus  medici  partiti  sunt  in  caput,  truncum  et  ramos, 
jamque  Hippocratis  et  Aristotelis  temporibus  caput,  laryngem  appel- 
labant , truncum  vero  , arteriam  , quasi  aeris  conceptaculum 
'kAu,  servo)-,  promiscue  enim  tunc  sanguinis  vasa  venarum  nomine 
(<pA£/3ff)  complectebantur.  Postquam  vero  duplex  vasorum  genus 
innotuerat,  Erasistratus  illa,  quae  pulsant,  quia  aerem  ducere  crede- 
bat, arterias  leves,  pulmonisque  cannam  ab  inaequali  superficie 
asperam  arteriam  dixit,  7 unde  gall.  tracliee  artere. 
Bronchus , ppyxas , d ) frequenter  nuncupata  est  haec  fistula  , (nescio 
an,  ut  quidam  volunt,  ab  antiquo  Platonis  errore,  per  hanc  viam 
potum  ad  pulmonem  irrigandum  (/3 irrigo)  delabi)  et  inde 
bronchia  Hippocrates  e),  Galenus/)  appellarunt  annulos  cartila- 

(l)  Galen.  de  usu  part.  L.  VII.  c.  7.  ad  fin. 

e)  De  morbis.  L.  II. 

f)  De  usu  part.  L.  VII.  c.  7. 

gineos  tracheae;  sed  jam  paulo  post  Galenum  hoc  nomine  denotatae 
sunt  asperae  arteriae  rami  , g ) unde  gall.  /es  bronches. 

2.  Iter,  Divisio. 

Annectitur  in  suprema  colli  regione  fistulae  aereae  caput  ossi 
hyoideo , musculorum  et  ligamentorum  ope ; prominentius  in  mare , 
exilius , altiusque  suspensum  in  femina;  — inferiori  parte  in  cylin- 
dricam abit  fistulam,  quae  ante  oesophagum,  cui  postica  parte  ad- 
haeret, dextrorsum  paulo  declinans  in  pectus  descendit;  ante  secun- 
dam circiter  dorsi  vertebram  in  duos  scinditur  ramos,  ( bron- 
chia prima , les  bronches  primitives,  IVinslow.)  quorum  quisque  vasis 
pulmonis  sanguineis  annexus  ( radix  pulmonum , la  r acine  des  pou- 
mons,  Wins/ow.)  in  suum  latus  vergit.  Ibi  dexter  ramus  plurimum 
in  tres,  sinister  longior,  quia  aortae  arcum  subit,  obliquior  et 
angustior  in  duos  denuo  dividitur:  horum  quisque  in  minores  fin- 
ditur qui  undique  divergentes,  et  continuo  decrescentes  quaqua- 
versus ramulos  spargunt,  qui  ad  arboris  instar  in  novos  minoresque 
perpetuo  divisi  extremis  demum  surculis  densissime  confertis  spon- 
giosam pulmonis  substantiam  efformant. 

Sensim  et  per  gradus  decrescunt  rami,  nec  ex  magno  ramo 
exilis  surculus  ad  vicinum  textum  abit , ut  in  sanguineis  vasis  fit ; 
quo  vero  exiliores  ramuli,  eo  majorem  surculorum  copiam  , rectiori 
sub  angulo  edunt. 

$.  3.  Fines . 

Minime  latuit  antiquos,  bronchiorum  ramos  ad  superficiem  pul- 
monis usque  tendere  , sed  adminiculis  destituti  quibus  hodie  ad 
naturam  scrutandam  juvamur,  extremas  illorum  ramificationes  non 
perspexerunt,  harumque  congeriem  pro  spongiosa  carne  quae  san- 
guinis quadam  infusioni  h)  formaretur,  habebant.  Non  aliter 


Alex.  Aphrodis.  Pollux,  Onomast.  L.  II. 
A)  Galeri,  de  usu  pait.  VI.  4>  et  10. 

senserunt  Vesalius,  Fallopius  omnesque  ab  horum  schola  deducti 
viri. 

Ssculo  demum  XVII.  Marcell.  Malpighi,  Pisanus  Antecessor, 
Bononiae  subtiliorem  partium  fabricam  microscopio  , recens  tunc 
invento,  submittens,  i)  observavit,  „ totam  pulmonis  molem 
„ esse  aggregatum  ex  infinitis  vesiculis  orbicularibus,  quae  effor- 
„ mari  videntur  ex  desinentia  tracheae , extremitate  et  lateribus  in 
„ ampullosos  sinus  extensae  ; in  has  vesiculas  ex  trachea , mox 
„ ex  una  in  alteram  patere  aditum;  totamque  vesicularem  substan- 
„ tiam  in  lobulos  pene  infinitos  dividi , quorum  interstitia  tenuis- 
,,  simis  membranis  pertexta  cum  lobulis  mutuam  habent  commu- 
,,  nionem.  44 

Malpighii  hoc  inventum,  primum  quidem  ut  fieri  solet,  impugna- 
tum k ) mox  celeberrimi  dissectores  confirmarunt.  Inter  hos  praecipue 
Thom.  Bartholinus  /)  et  Willis  m)  obscuras  Itali  descriptiones  illus- 
trarunt suisque  observationibus  adornarunt.  Willisio  visi  sunt  „ sur- 
„ culi  bronchiorum  extremi  cartilaginibus  expertes,  ad  certa  in- 
„ tervalla  quibusdam  quasi  ligamentis  coarctati,  et  horum  inter- 
„ capedines  aere  impletae  cellulas  vesiculares  efficere,  ex  quarum 
„ latere  vesiculae  singulares  exeunt  quorum  omnium  aggeries  uva- 
„ rum  racemo  similis  videtur.  — Lobulorum  vero  interstitia  minime 
„ cum  trachea  communicare  “ contra  Malpighium  ostendit. 

Inventa  sua  Willis  pinxit  figuris  , quas  mox  fere  omnes  anato- 
mici in  libris  suis  recudi  curarunt,  n) 

Verum  post  breve  temporis  spatium  novus  assurexit  adversarius, 
J„  Cl.  Hadr.  Helvetius ; o)  Duverneyi  hic  imbutus  doctrina  de 


i)  Marcelli  Malpighii,  de  pulmonibus  Epist.  II.  Bonon.  fol.  1661 . — recusse  Havnia  i663. 
12.  cum  Th.  Bartholini  de  pulmonum  substantia  et  motu  diatribe.  i< 

k)  Malpighii  opp.  posthuma.  Lond.  1697.  Fol.  p.  9. 

/)  L.  cit. 

m)  Pharmaceutice  rationalis.  Part.  II.  sect.  I.  c.  1. 

n)  Bitlloo , Verrheyen,  Blankaart. 

0)  Mem.  de  l’acad.  des  sc.  1718.  Totus  hic  tractatus  ad  verbum,  in  posthumis  Duverneyi 
operibus  (Oeuvres  anatomiques)  T.  II.  art.  de  pulmone,  insertus  est,  ut  ab  hoc  au- 
tore  scriptus  videatur;  de  qua  re  nec  in  operis  prajfatione  , nec  in  actis  litterariis 
ejus  temporis,  nec  in  Halleri  aut  Portalii  biblioth. anat.  aliquid  dictum  inveni. 

corporis  cellulosa  fabrica,  „ pulmonem  constare  statuit  ex  mera  tela 
„ cellulosa,  quae  vasa  ambiens  inter  extremos  eorum  fines  in  cellulas 
„ irregulares  inter  se  communicantes  extenditur.  In  lobulos  collectam 
,,  hanc  spongiosam  telam  aerem  a bronchiorum  patulis  finibus  reci- 
„ pere,  iliumque  in  lobulorum  interstitia  velut  in  diverticula  dimit- 
„ tere.  “ Quamvis  sollertibus  omnino  experimentis  firmata  videatur 
Helvetii  sententia,  tamen  dexterrimi  anatomici  Winslow,  p)  Senae, <7) 
et  qui  peculiariter  pulmoni  operam  impenderunt  Reichnau  r) , 
Wohlfahrt  s)  suis  laboribus  vesicularem  structuram  stabiliverunt. 
Haller  t)  vero  nimis  analogiae  reptilium  indulgens  in  humano 
perinde  ac  in  ranino  pulmone  „ cellulosum  opus  esse  docuit, 
„ cujus  imperfectae  cavernulae  inter  se  libere  communicant,  donec 
„ aeris  iter  cujusque  lobuli  vagina  moretur.  “ 

Fluctuant  inter  diversas  has  opiniones  recentiorum  de  pulmone 
sententiae.  Alii  enim  Helvetium  sequentes  bronchiorum  extremos 
fines  in  spongiosos  lobulos,  ex  irregulari  cellulosa  tela  contextos, 
aerem  deponere  statuunt;  alii  vero  istos  in  vesiculas,  sacculos,  am- 
pullulas  dilatari  contendunt. 

Orta  mihi  videtur  haec  discrepantia  opinionum  de  pulmonis  fa- 
brica, tuin  ex  vario  aspectu,  quem  aeris  cavernulae  praebent,  tum  ex 
diversis  methodis  quibus  anatomici  usi  sunt  ad  illam  indagandam. 

Quum  enim  pulmonem  aut  recentem  , aut  siccatum  accurate 
observas,  in  ejus  superficie  innumeras  conspicies  cellulas,  ab  aere 
in  orbiculos  extus  distensas;  si  vero  transversim  illum  secueris , 
secta  superficies  nil  nisi  irregulares  cavernulas  incertae  figurae  et 
magnitudinis  ostendit.  Sed  hujus  diversitatis  facile  est  rationem 
reddere,  cum  primum  vera  structura  tibi  patuerit.  Parum  aptis 
sane  Helvetius  usus  est  administrationibus  ut  cellularum  naturam 
rimaretur : ramum  enim  bronchiorum  ex  probe  inflato  et  siccato 

p)  Exposit.  <anat.  IV.  §.  104. 

y)  Tr.  du  coeur  II.  p.  233'. 

r ) Diss.  de  pulm.  structura.  Hal.  1747. 

s)  Diss.  de  bronchiis  , vasisque  bronchialibus.  Hal.  1748. 

t ) Elem.  physiol.  III.  p.  179. 

pulmone  exsecuit,  leniterque  scalpelli  manubrio  pulsando  ab  omni 
tela  cellulosa  denudavit , sicque  extremum  finem  bifurcatum  in  \ 

spongiosum  lobulum  immitti  vidit , et  inde  concludit  nullas 
dari  vesiculas  , spongiosumque  textum  non  ab  expansis  bronchiis 
sed  a cellulosa  tela  efformari.  Quis  vero  est  quin  intelligat,  Hel- 
vetium illos  ipsos,  quos  inquirebat,  extremos  fines  administra- 
tione  sua  destruxisse  et  a trunculis  avulsisse  ? 

Longe  simpliciori  methodo  luculentissime  haec  fabrica  monstratur. 

Jam  facillima  administratione  mercurius  in  bronchia  immissus  , 
regulares  in  superficie  cellulas  replet , et  ligato  tracheae  raeao  per 
quem  eum  infuderis , locum  non  movet  , inque  iisdem  remanet 
tubulis,  nec  latius  diffluit,  quod  fieri  deberet,  si  in  mera  cellulosa 
haereret.  Etsi  enim  hac  methodo  perspicuum  fit,  minime  cellu- 
larem esse  pulmonis  texturam,  tamen  quia  nimis  tenues  flexilesque 
membranulae  ultra  modum  a mercurio  distenduntur  vel  ab  ejus 
pondere  disrumpuntur,  ut  plures  in  unum  confluant  bronchiorum 
fines,  quia  denique  mercurii  liquiditas  omne  vetat  admovere  cultrum  j 
minus  tuto  partium  indoles  sic  investigatur.  — Praestat  igitur  ce- 
raceam  injicere  materiam  , sed  magna  cura  habita , ne  , quod 
Helvetio  contigit , pulmo  nil  nisi  cerae  exhibeat  glebam.  Lenibus 
ictibus  adigendus  est  siphonis  embolus  , et  retinendus , simulae 
materiae  puncta  quaedem  in  superficie  transluxerint , tunc  enim 
ramulos  solitarios  usque  ad  finem  repletos  deteges  facilique  dis- 
sectione nudabis. 

Sed  omnium  aptissima  mihi  visa  est  sequens  methodus. 

In  primis  necesse  est  pulmone  utaris  recenti , ex  infante  vel 
juniori  animali  eruto,  quia  in  his  incorrupta  adhuc  fabrica , laxiorque 
cellulosa  tela  est.  Postquam  hunc  pulmonem  per  diem  aut  ultra 
aquae  infuderis  aut  aeri  exposueris  , ut  undique  pressus  aer  ex 
plerisque  fistulis  avolet,  tepidae  immitte,  ut  aer  qui  in  paucis  ad- 
huc remanserit , expandatur  ; tunc  surculi  extremi  bronchiorum 
jucundissimo  spectaculo  ex  profundis  ramis  ascendentes  , pellucidi, 
cylindrici  ac  ad  arboris  modum  divisi , et  extremo  fine , caco  , neque 

in  sacculum,  nec  ampullulam  dilatato,  sed  in  superficiem  protu- 
berante , in  conspectum  veniant. 

Sic  de  bronchiorum  fin$  certior  factus  facili  negotio  ad  argumenta 
respondebis , quae  a cellulosae  structuras  auctoribus  afferuntur. 
Nam  quae  in  pulmonis  superficie  saepius  conspiciuntur,  amplae, 
angulares  cellulae  , formas , magnitudinis  variae , minime  pro  soli- 
tariis cellulis  habendae  sunt;  scite  jam  Senae  u ) animadvertit,  istas 
ex  congerie  extremorum  bronchii  tubulorum  constare,  qui  singuli 
non  conspicui  sunt,  quia  aere  vacui  collabuntur,  qui  vero  statim 
assurgunt  simul  aerem  impulseris.,  Angularis  vero  forma  a vasis 
quibus  circumscribuntur  praebetur.  — Simili  modo  cum  pulmonem 
fortius  inflaveris  , omnis  cavernulorum  evanescet  inaequalitas  quae 
ab  inaequali  aeris  in  extremis  bronchiis  distributione  pendebat , 
cellulosamque  telam  mentiebatur. 

Incisum  pulmonem  quod  attinet , in  quo  tam  variae  formae  ca- 
vernulas conspici  dixit  Helvetius  a:),  ut  nullo  modo  regularis 
structura  inde  appareat,  facile  intelligitur , quocunque  scalpellum 
tuleris , numerosos  bronchiorum  variae  diametri  ramos  discindi , 
quorum  diversae  sectiones  istas  diversas  efformant  cavernulas. 

Ex  hactenus  dictis  patet , pulmonis  spongiosam  substantiam 
non  nisi  ex  asperae  arteriae  ramificationibus  perfici.  — Nullus  inde 
ex  una  sic  dicta  vesicula  in  aliam  nisi  per  communem  trunculum 
aditus  esse  potest;  inflantur  enim  modo  per  unum  tracheae  ramum, 
illi  in  quos  finditur  surculi  neque  alii;  minime  vero  ex  bronchiis  in 
cellulosa  interstitia  aer  exit , ut  Malpighio  _y) , Helvetio  z) , visum  est. 
Fefellerunt  hos  viros  experimenta  in  nimis  teneris  animalibus 
instituta  , quorum  bronchia  ab  aeris  impulsu  rupta  erant , quod 
vero  in  adultis  nunquam  accidit,  nisi  vi  aer  adigatur.  — Si  enim 
pulmonis  lobulum  ab  ambiente  tela  cellulosa , et  extimo  velamento 

u)  L.  c. 

.r)  M^m.  cit.  p.  26. 

y)  De  pulmonibus.  Epist.  I.  p.  108. 

z)  M^m.  cit.  p.  34.  * 

subtiliter  nudatum,  candelae  objiciens  inflaveris,  ne  leviter  quidem 
hujus  flammulam  nutare  videbis,  a)  Sic  et  mercurii  immissi  nulla 
particula  exit. 

Nec  itaque  cum  Hallero  b ) propriae  cujusque  lobuli  vaginae  tri- 
buendum , quod  aer  in  interstitia  non  transeat,  nam  ista  vagina, 
ut  infra  dicemus,  nil  nisi  laxa  tela  cellulosa  est,  nullo  modo  aeri 
arcendo  apta. 

Verum  igitur  membranaceum  saccum  exhibet  fistula  aerea , aeri 
impervium , collo  angusto , fundo  vastissimo ; in  quo  struendo  natura 
multiplicavit  superficies  in  infinitum , ut  numerosiores  sanguini 
offerret  cum  aere  contactus , summamque  virium  adaugeret  dispo- 
nendo in  quovis  minutissimo  tubulo  omnem  apparatum  qui  ad 
aerem  repellendum  requiritur. 

j.  4.  Forma . 

Dictum  est  de  fistula;  aereae  distributione , superest  igitur  ut 
formam  texturamque  spectemus  quibus  usa  est  natura  ad  illam 
condendam. 

Mitto  laryngis  peculiarem  formam,  quae  vocis  formationi  destinata 
ad  pulmonem  nihil  facit,  inque  illo  texturam  solum  quae  illi  cum 
reliqua  fistula  communis  est  indagabimus. 

Fistula  haec  seriem  exhibet  tubulorum  cylindricorum  ad  arboris 
modum  divisorum  et  decrescentium. 

' .V  . . < ' ? 1 ! . . 0 C .*  •'  . 't  ; 1 i _)  i . - . ...  . 1 . 

Truncus  et  prima  bronchia  , parte  posteriore  plana  sunt;  rotundi 
vero  sequentes  rami,  ubi  in  pulmonis  substantiam  absconduntur. 

In  homine  mediae  staturae  trunci  longitudo  circiter  4 - 4 \ poli. 
(0,108  — o,i(2  2 metr.)  media  diameter  8—10  1 in.  (0,018  — 
0,02  3 metr.),  versus  bifurcationem  vero  aliquanto  coangustatur. 
Caeterum  variat  asperae  arteriae  amplitudo  pro  pulmonis  volumine; 
hinc  in  femina,  aut  in  depressi  pectoris  viro  angustior,  quam  in 
amplo  thorace.  Bronchia  prima  inter  se  inaequalia  sunt:  longior 

sinister 

ci)  Morgagni  advers.  V.  animad.  34. 
b)  Elem.  III.  p.  179. 

sinister  ramns  sed  dextro  angustior.  — Ramorum  diametri  con- 
junctim  sumtae  trunci  diametrum  superant:  hinc  crescendo  ramo- 
rum numero  crescit  sacci  aerei  capacitas. 

Extremi  surculi  cylindri  sunt  ut  reliqui  rami,  sed  brevissimi,  nec 
sphaericas  vesiculas  c),  nec  polyedras  d),  nec  cubicas  e)  referunt. 
Illorum  diametrum  plures  aestimarunt , scilicet  ad  poli.  Kei- 
lius,  ad  ^ Hales,/)  ad  l lineae  Senae,  g ) ad  j aut  £ lin.  Som- 
mering  h).  Mensi  sunt  inde  quidam  pulmonis  pro  aere  recipiendo 
capacitatem  , sed  ostendit  jam  enormis  rationum  discrepantia,  i) 
quantum  istis  calculis  sit  confidendum. 

5.  Fabrica . 

De  fistulae  aereae  fabrica  mira  est  inter  anatomicos  dissensio,  ita 
ut  nec  de  membranarum  numero,  nec  de  istarum  natura,  dispo- 
sitione, desinentia  inter  se  conveniant. 

Dicitur  vulgo  aspera  arteria , tubus  antica  parte  circellis  cartila- 
gineis, ligamentorum  ope  inter  se  revinctis  constans,  postice  vero, 
ubi  hi  annuli  deficiunt,  musculari  membrana  ( intervallum  carneum , 
membranaceum)  clausus.  Sed  minus  accurata  est  hasc  descriptio  : 
visum  potius  mihi  est,  totum  tubum  undique  contextum  esse  ex 
tela  cellulosa,  alba,  splendida,  densissime  stipata  , quae  a larynge, 
cujus  cartilaginibus  obtensa  est,  in  asperam  arteriam  continuatur 
sensimque  in  ramificationibus  evanescit.  Inter  huju9  telae  filamenta 
interpositae  sunt  cartilaginea  lamina , pro  tubi  regionibus  diverse 
figuratae  et  coordinatae,  ita  ut  intima  fila  perichondrii  instar  carti- 
laginibus inhaereant , et  exteriora  inter  quamvis  cartilaginem  denuo, 

sese  firmissime  intertexant. 

. 

c)  Malpighi,  I.  c. 

d)  Senae , 1.  c. 

e)  Hales , statique  des  vdg^taux ; c.  6.  exp.  GIX. 

/)  v.  Haller,  Elem.  III.  p.  176. 

g)  Tr.  du  cceur.  II.  p.  a33. 

h)  Eingeweidlehre,  p.  16. 

i)  v.  Haller , III.  p.  176. 

Laminae  hae  in  trunco  et  primis  bronchiis  in  circellos  planos,  postice 
vero  truncatos,  contortae,  ( sigmoidea  cartilagines  a sigma  majuscu- 
lo C veteribus  dictae).  //)  Talium  a larynge  ad  tracheae  bifurcationem 
usque  16-QO,  velplures  adhuc,  aequali  inter  se  intervallo  positae  sunt, 
anteriori  parte  crassiores,  versus  extrema  attenuatae  et  rotundatae, 
sub  larynge  latiores  (1  lin.  o,ooq  m.),  inferne  sensim  angustiores. 
Ubi  postice  deficiunt  annuli , tubus  solo  fibroso  textu  perficitur. 
Frequenter  vero  minus  regulariter  inter  se  dispositae  hae  laminae 
offenduntur.  Aut  enim  duo  ubique  inter  se  cohaerent,  aut  oblique  po- 
sitae uno  extremo  junguntur,  aut  curvatae  processusque  ad  se  invicem 
emittentes  varia  retia  inter  se  formant.  Supremus  praesertim  annulus 
saepe  bi-aut  trifidus  quasi  ex  frustulis  medio  connatis  constat,  quo- 
rum intervalla  pro  foraminibus  Bordeu  /)  habuit  per  quae  thyreoideae 
glandulae  ductus  excretorii  in  tracheam  prodeant.  — Imus  trunci 
annulus  cum  primo  bronchiorum  utrinque  connatus  literae  Y figu- 
ram refert,  cujus  inferius  crus  in  tracheae  bifurcationem  descendit. 
A secunda  bronchiorum  divisione  cessat  annularis  cartilaginum 
forma,  m)  eaeque  nunc  in  irregularia  frustula  diffractae  sunt,  ita 
tamen  dispositae  , ut  bronchiorum  contractione  inter  se  commit- 
tantur , et  fistulae  lumen  a complanatione  defendant  apertumque 
servent.  Quo  longius  bronchia  procedunt  , eo  minores,  gracilio- 
res, rariores  evadunt  cartilagines,  longiusque  inter  se  distant,  donec 
in  exiguis  ramulis  plane  cessent. 

Musculari  fabrica  tubum  hunc  fibro-cartilagineum  natura  instru- 
xit, quo  facilius  ejus  diameter  arctetur  ; extensae  nimirum  fibrae 
carneae  surit  inter  cujusvis  circelli  fines,  ubi  in  superficie  interna 
perichondrio  immittuntur.  Ortae  hae  fibrae  ex  rotundata  annuli  ex- 
tremitate divergendo  cum  proximi  annuli  fibris  conveniunt,  et  cum 

A)  Galen.  de  usu  part.  VII.  3. 

l ) Recherches  sur  la  pos.  des  glandes.  §.  43. 

m)  Miror  in  tam  manifesta  re,  tantum  inter  se  anatomicos  dissentisse,  ut  cum  Galeno  alii 
sigmoideas  in  bronchiis  cartilagines  manere,  alii  perfectos  circellos  referre,  (Vesling, 
Drake  , Wohlfahrt  diss.  cit. , Portal.  m^m.  de  1’acad.  d.  sc.  1769)  alii  plane  deficere 
(Spigel  , Th.  Barthol.  anat.  reform.)  statuerint ; quum  tamen  jam  Rondelet , Riolan 
et  Diemerbroeck  eas  in  rhomboidalia  , aut  quadrata  frustula  abire  observassent. 

istis  in  continuam  carneam  coeunt  tunicam,  ut  non  amplius  cum 
Th.  Bartholino,  n ) qui  hanc  fabricam  primus  descripsit , pro  pecu- 
liaribus et  solitariis  musculis  haberi  possint.  Ubi  annuli  cessant, 
in  totum  tubi  circuitum  recipiuntur  hae  fibrae , fibroso  textui  et  car- 
tilagineis laminis  superpositae  et  infixae:  in  subtilioribus  bronchiis 
ulterius  quam  cartilagines  conspicuae  sunt  easque  ne  in  extremis 
finibus  quidem  deficere  horum  irritabilitas  ostendit. 

Aliae  adhuc  musculares  fibrae  adsunt  de  quibus  nulla  in  scrip- 
toribus quos  evolvi  mentio  fit;  fasciculi  nempe  ab  exteriori 
oesophagi  carneo  strato  ad  incumbentem  tracheam  tendunt , et 
in  fibrosum  textum  posterioris  intervalli  inseruntur  ; ibi  in 
graciliores  fasciculos  fissi  , muci  folliculos  quasi  irretiunt  , et 
extremis  finibus  cum  textu  isto  miscentur:  hae  in  bronchiis  primis 
adhuc  offenduntur,  nec  vero  ultra,  o)  Ad  bronchi  decurtationem 
hos  musculares  fasciculos  non  comparatos  esse,  ex  eorum  origine, 
et  distributionis  modo  facile  colligitur,  nec  bronchi  regularis  con- 
tractio ab  irregularibus  oesophagi  motibus  pendere  posset: 
lubentius  itaque  crediderim,  majoribus  istis  muci  folliculis  qui 
in  intervallo  membranaceo  haerent  appositos  esse,  ut  eorum  ac- 
tioni subveniant  eosque  contractione  sua  exprimant. 

De  interna  tubi  aerei  superficie  tanta  sunt  in  varietate  anato- 
micorum sententiae  ut  fere  molestum  sit  istas  dinumerare.  Omnes 
quidem  in  eo  concinunt,  oris  et  faucium  internum  velamentum 
in  tracheam  continuari,  sed  simplicem  hanc  membranam,  fibris- 
que secundum  longitudinem  rectis  donatam,  Galenus  p)  dicit, 
et  cum  isto  Vesalius  , Spigelius,  Th.  Bartholinus , Morgagni  etc.  q)y 
muscularem , ex  duplici  fibrarum  sese  decussantium  ordine  cons- 

n)  Anat.  renovata.  L.  II.  c.  9. 

o)  In  homine  solum  hos  fasciculos  hactenus  observavi , nam  in  plerisque  quadrupedibus 

tracheae  annuli  pene  integri  sunt  et  musculari  contractione  circulum  perficiunt, 
ita  ut  membranaceum  intervallum  plane  deleatur  ; quam  ob  rem  in  his  animalibus 
oesophagus  non  cum  trachea  cohaeret,  sed  laxa  tantum  cellulosa  junctus  , plane  ab 
illa  distat. 

p)  De  usu  part.  VII.  3. 

q)  Adversaria  anat.  I.  §.  a5.  f "> 

<1  * 

tare  Willis  r ) statuit , qui  et  transversos  tracheae  musculos  huc 
trahit;  huic  assentiunt  Bidloo,  Cowper  , Duverney  , Winslow, 
Verrheyen.  Accuratius  illam  scrutatus  Helvetius  mox  invenit, 
tenuem  membranam , vasculosam  , pellucidam  a subjacentibus 
fibris  deglubi  posse,  hasque  tunc  albas,  splendidas,  resilientes 
apparere,  nec  musculari  carni  assimilari  posse.  Tamen  Haller  s), 
et  recentiores  plurimi,  excepto  Cl.  Sabatier  i),  qui  omnis  generis 
longas  fibras  in  trachea  negat , interiori  membranae  musculare 
stratum  antica  parte  inter  binos  circellos,  et  postica  parte  secun- 
dum membranaceum  intervallum  protensum  subjici  affirmant. 

In  tanta  opinionum  diversitate  naturam  sedulo  consulendam  esse, 
nec  in  homine  solo  , sed  et  in  animalibus,  quibus  cum  hoc  similis 
partium  fabrica  est,  censui,  et  sequenti  modo  res  se  habere  visa  est. 

In  summa  laryngis  regione  cellulosa  tela  villosae  faucium  mem- 
branae substrata  constrictior  evadit,  et  filamentis  fortioribus,  ten- 
dineis similibus,  contexitur  ; haec  in  larynge  in  fasciculos  coeunt 
qui  perichondrio  inserti  internam  faciem  investiunt  folliculosque 
mucosos  recipiunt.  In  aspera  arteria  hi  fasciculi  a quovis  annulo 
ad  proximum  vel  superato  uno,  ad  remotiorem  protenduntur,  ut 
jam  Laurentius  u)  eos  musculis  assimilarit  intercostalibus ; in 
posteriori  vero  annulorum  deliquio  in  lacertos  collectae  fibrae , 
tanquam  albidae  striae  x)  super  transversos  musculos  decurrunt  et 
continuo  novis  inter  musculos  egredientibus  fibris  auctae  ad 
tracheae  bifurcationem  validissimae  apparent,  ibi  in  plicas  ab  in- 
terna membrana  formatas  recipiuntur  et  bronchia  prima  sic  per- 
meant; secunda  vero  horum  divisione,  integrum  tubi  circuitum 
ambiunt , sicque  cum  bronchiis  sensim  rarescentes  ad  extremos 
eorum  fines  perveniunt. 

r ) Pharm.  rat.  Pars  II.  Sect.  I.  C.  1. 

s)  Elem.  phys.  III.  p.  147. 

t)  Traite  d’anat.  II.  p.  261. 

u)  Hist.  anat.  L.  IX.  c.  14. 

ar)  Adv.  anat.  I.  §.  25.  Tab.  I.  F. 

Jam  ex  hac  descriptione  perspicuum  fit , apparatum  hunc , 
non  ex  muscularibus  fibris  contextum  esse.  Hae  fibrae  albae, 
nitentes  diu  post  mortem  elaterem  servant,  dummodo  a pu- 
tredine nondum  resolutae  sint  j huic  vero  longius  quam  muscu- 
lorum textus  renituntur. 

Bronchiorum  igitur  decurtatio  non  musculari  vi,  sed  solo  textus 
elatere,  ut  infra  dicendum  erit,  perficitur. 

Intimam  denique  sedem  tenet  membrana  tenuis,  mollis,  lu- 
brica , sensilis  (nervea  Halleri)  ab  illa  quae  ori  faucibusque  circum- 
jicitur, continuata,  quaeque  ad  mucosum  membranarum  systema,  a 
recentioribus  refertur.  Ea  in  laryngem  , tracheamque  recipitur, 
laevis  et  extensa,  ad  tracheae  bifurcationem  vero  in  plicas  reflec- 
titur quae  lacertos  fibrosos  comprehendunt,  eosdemque  validiores 
reddunt.  Explicita  denuo  per  ulteriores  bronchiorum  divisiones 
progreditur,  et  quamvis  in  teneris  ramulis  omnes  tunicae  in  unam 
confusae  videantur,  tamen  ne  in  ultimis  surculis  quidem  abest, 
quia,  nequaquam  in  his  obliniens  humor,  qui  ex  illa  membrana 
exsudat,  deficere  posset  et  ab  ea  sola  aeris  exitus  prohibetur:  sed 
vesiculas  non  unice  ab  illa  efformatas  esse,  ut  Malpighio  y)  vide- 
batur, jam  ex  harum  irritabilitate  et  contractilitate  concludi 
potest. 

Quaeritur  an  epithelio  vestiatur  haec  membrana?  Ab  oris  interno 
velamento  id  deglubitur,  et  sane  in  broncho  non  minus  necessa- 
rium ob  aeris  contactum  videri  posset,  sed  oculis  hoc  subjicere 
nullo  adhuc  vel  sollertissimo  contigit  dissectori,  quam  ob  rem 
etiam  Bichat  z ) de  eo  dubitavit  mucumque  parietibus  asperse 
arterias  insidentem  ei  substitui  suspicatus  est.  Certe  Haller  a) 
illud  cum  mucosa  membrana  confundit,  laminas  vero  quas  in 
quibusdam  morbis  aegri  screatu  rejiciunt,  quasque  pro  argumento 

y ) De  pulm.  Epist.  I.  p.  io5. 

2 ) Anat.  generale,  a. e partie.  p.  783. 

«)  Elem.  Phys.  IU.  p.  148.  v 

ille  affert,  non  ab  epithelio  divulsas,  seda  morbo  productas  esse , 
nemo  est  qui  amplius  dubitet. 

Restat,  ut  de  muci,  qui  internam  aereae  fistulae  cavitatem  in- 
ungit, fontibus  pauca  dicam.  Profluit  ille  ex  folliculis,  sive  Cryptis 
abunde  in  celluloso  textu  sparsis ; Laurentius  b)  illos  jam  animad- 
vertit, Morgagni  c)  vero  diligentius  inquisivit.  Granula  referunt 
fusca,  rotunda,  aut  ad  pyri  instar  oblonga,  variae  magnitudinis. 
Minores  qui  milii  granum  vix  adaequant,  in  cartilaginum  fibrosis 
intervallis  nidulantur;  majores  vero  in  membranaceo  tracheae 
intervallo  pone  transversos  musculos  positi  sunt;  pro  bronchio- 
rum diminutione  et  hi  decrescunt,  mox  non  amplius  conspicui. 
Excretorii  ductus  inter  fasciculos  fibrosos  ad  interiorem  penetrant 
membranam  eamque  innumeris  perforant  ostiolis.  Interdum 
plures  tales  folliculi  in  unum  communem  majorem  ductum  con- 
fluunt. In  universum  vero  sic  collocati  sunt,  ut,  tum  fasciculorum 
fibrosorum  alterna  tensione,  d)  tum  musculorum  contractione, 
illorum  praesertim  , quibus,  ut  supra  diximus,  irretiuntur,  perpetuo 
comprimantur  et  quasi  emulgeantur ; ut  verum  videatur  quod 
Bordeu  e)  scripsit,  eos  potius  tanquam  passiva  considerari  debere 
receptacula,  quae  non  nisi  externis  adminiculis  juvata,  vacuentnr. 

A R T.  II. 

Sanguinis  canales . 

jj.  i.  Nomina . 

Vasa , quae  sanguinem  a dextro  cordis  ventriculo  in  sinistrum 
ferunt,  pulmonalia , communia f)  dicta,  proprium  systema  referunt, 
arteriis  venisque,  perpetuis  fistulae  aereae  comitibus,  constans. 

b)  Hist.  anat.  L.  IX.  c.  14. 

c)  Advers.  anat.  I.  §.  25.  Tab.  n.  fig.  I.  o,o,0» 

d)  Ibid. 

e)  Rech.  sur  la  pos.  d.  gl.  §.  92. 

f)  a Verrheyen  ita  dicta  Anat.  C.  H.  Tr.  III.  c.  12. 

<•  Hos  canales  tanquam  processus  cordis  considerare  haud  incom- 
modum foret,  quippe  quorum  ope  cor  sanguinem  a venis  reducem 
aeris  influxui  offert,  refectumque  iterum  recipit,  ut  corpori  denuo 
spargat. 

Antiquissimi  non  nisi  unius  generis  venas  in  pulmone  agnove- 
rant. Postea  vero,  arteriarum  et  venarum  detecto  discrimine 
orta  est  dubitatio  quaenam  in  pulmone  vasa  huic  aut  illi  generi 
annumerarentur:  g)  praevaluit  tamen  ut  videtur  opinio,  quae  ex 
venoso,  sanguineo  (dextro)  ventriculo  venam  , ex  spirituoso,  arte- 
rioso (sinistro),  arteriam  abire,  statuit;  hanc  vero  Herophilus  h) 
ob  graciliorem  tunicam  venosam , venam,  quia  fortior  ei  fabrica,  arte- 
riisque similis,  arteriosam  dixit.  Speciosis  Galeni  argumentis  denuo 
firmata  haec  opinio  tantam  nacta  est  auctoritatem,  ut  recentiori- 
bus  saeculis  nec  Serveti,  Columbi , Arantii  de  sanguinis  per  pul- 
monem circulo,  inventa,  nec  Caesalpini,  Casp.  Hoffmanni,  Backii  i) 
de  mutandis  nominibus  monitiones,  scholarum  doctrinam  subver- 
tere potuerint,  et  Veslingi  demum  etThomae  Bartholini  temporibus 
sensim  reformata  sint  nomina. 

2.  Arteriae  pulmonalis  origo , iter , divisiones* 

Prodit  arteria  pulmonalis  ex  dextri  ventriculi  basi , cordis  carne 
circumdata,  cum  aorta  cohaerens  sursum  ascendit,  moxque  in  duos 
abit  ramos , quorum  dexter  obtuso  angulo  a trunco  recedens  pone 
aortam  et  venam  cavam  superiorem  pulmonis  dextram  partem 
adit , bronchiorum  ramo  antice  incumbens ; sinister  vero , 
parum  a trunci  directione  devergens,  sinistro  tracheae  ramo  sese 
adjungit.  Cum  ad  pulmonem  pervenerunt,  quisque  ramus  bron- 
chialem tubum  superscandit,  ut  pone  illum  nunc  descendat, 
arcumque  k)  referat , ex  cujus  convexa  parte  tot  novi  prodeunt 

g)  Galeri,  de  anat.  admin.  VII.  4. 

h)  Rufus,  de  nom.  part.  C.  H.  L.  I.  p.  42.  ed.  Clinch. 

. i)  v.  Haller , Elem.  phys.  III.  p.  iS5. 

i)  Sabatier , tr.  d’anat.  II.  p.  264. 

rami  quot  bronchi  divisiones  sunt , qui  his  fistulis  affixi  omnes 
eorum  ramificationes  comitantur. 

Decrescit  ita  perpetuo  arteria  cum  bronchiis,  illo  tamen  inter- 
posito discrimine  , ut  inter  majores , qui  bronchiis  adjunguntur, 
ramos,  numerosi  nascantur  minimi  surculi,  recta  via  illos  adeuntes 
lobulos,  qui  istis  ramis  circumjacent.  Inde  fit,  ut  in  his  lobulis, 
aerei  tubuli,  qui  non  nisi  a remotiori  quodam  bronchiorum  ramo, 
reflexa  versus  truncum  suum  ramificatione,  proveniunt,  non  ad 
extrema  usque  a suis  vasis  comitentur,  sed  propria  e truncis 
ipsis  recipiant.  Quem  ad  finem  natura  sic  vasa  disposuerit;  utrum 
forsan  , ut  istis  lobulis  , sanguis  adhuc  advehatur  quum  in  majori- 
bus ramis  fluxus  ejus  praepeditur?  non  satis  perspicio.  Ex  mi- 
nimis modo  dictis  arteriolis  etiam  plures  cum  bronchiali  arteria 
anastomosibus  junguntur.  Mutuam  enim  hanc  inter  utrumque  vas 
communionem,  multorum  experimentis  confirmatam,  o)  constanter 
locum  habere  repetitae  injectiones  me  docuerunt.  Nam  injecta  in 
pulmonalem  arteriam  materia  saepe  totam  bronchialem  replet  et  vice 
versa  ex  hac  in  pulmonalem  transgreditur;  tamen  in  vivo  corpore, 
ubi  in  utroque  vase  cum  impetu  ruit  sanguinis  rivulus  , parum  ex. 
uno  in  alterum  vas  per  hanc  'communionem  transire  suspicor. 

Arteriae  pulmonalis  ramuli  non  in  proprium  ipsius  tunicam  re- 
deunt., ut  Hallero  visum  fuit,/)  haec  enim  a. bronchiali  irrigatur. 

$.  3.  Finis. 

Bronchiis  affixa  arteria  pulmonalis  ubi  ad  extremos  horum  per- 
venit fines ,.  surculis  suis  eos  irretit  et  obverso  latere  vena  facta 
redit.  Arteriae  hic  in  venam  transitus  , quem  frequentissima 
anatomicorum  experimenta  demonstrarunt,  m)  vel  distinctius  in. 
pulmonis  fistulis  cernitur,  quia  non  adeo  attenuantur  vasa  in  pub- 
mone  quam  in  aliis  corporis  partibus,  n ) 

In 

l)  Elem.  physiol.  I.  p.  6g. 

m)  Ib.  III.  p.  1 63. 

n)  J.  Hunter  onthe  blood,inflammation  and gunshotwounds. Gerra.  Vers. a Michaelis.  I.  p.  147. 

«>)  v.  Haller,  Elem.  III.  p.  i5i.  n.  r.) 

In  universam  arteriae  pulmonalis  rami  sub  acutiori  prodeunt 
angulo,  quo  trunco  propiores  et  ideo  ampliores  sunt,  quo  vero 
exiliores  evadunt,  eo  magis  anguli  ad  rectum  vergunt;  ita  ut  quae 
extremos  bronchiorum  tubulos  irretiunt  vasa,  plane  rectis  angulis 
inter  eos  decurrant,  et  regulare  illud  rete  efforment,  quod  jam 
a Malpighio  mirabile  o ) dictum  est. 

Hiant  ex  ultimis  arteriae  surculis  in  bronchiorum  tubulos  exha- 
lantia ostiola.  Ex  his  liquor,  quem  per  arteriam  aut  venam  inje- 
ceris, facile  in  bronchia  exit,  et  rursus  in  bronchia  injectus,  etsi 
aegrius,  in  vasa  penetrat  p )., 

4.  Venarum  pulmonalium  decursus. 

Venosi  ramuli,  arteriae  obverso  latere  semperque  superficiei  pro- 
piores in  trunculos  confluunt  , et  secundum  bronchia  , laxius 
tamen  iis  annexi,  ad  pulmonis  radices  veniunt,  ubi  in  utroque  latere 
in  binos  truncos  q ) colliguntur , quorum  superiores , ampliores 
arteriae  ramum  decussantes  ex  superiori  pulmonis  regione  descen- 
dunt , bini  inferiores  vero  angustiores  ascendunt  inque  pulmo- 
nalem sinum  (nisi  hunc  cum  tota  antiquitate,  pluribusque  recen- 
tioribus  pro  venarum  trunco  habere  velis  r ))  immittuntur. 

Numerosiores  adhuc  quam  in  arteria  iriter  venae  ramos  qui  cum 
bronchiis  decurrunt,  minimi  nascuntur  surculi,  sanguinem  tam  e 
vicinis  lobulis  quam  vel  maxime  ex  bronchialibus  arteriis , ut 
infra  dicemus,  revehentes. 

5.  Vasorum  pulmonalium  abnormis  distributio. 

Haec  jam  regularis  est  vasorum  pulmonalium  dispositio , sed 
naturae  interdum  placet  a norma  aberrare,  alioque  modo  has 
partes  struere  , ut  tamen  saepius  nullum  exinde  detrimentum 


o)  Epist.  I.  p.  106. 

p)  Haller,  Elem.  III.  164.  sq. 

q)  Rarius  in  unum  aut  in  tres.  Sandfort  obs.  anat.  pathol.  L.  III.  p.  41,  Meckel  mera 

de  Berlin  1750.  p.  167.  — Haller,  Elem.  I.  p.  322. 

r)  Wrisberg  ad  Haller  pum.  Lui.  Ed.  Leveling.  not.  145. 

capiant  pulmonis  functiones,  aut  saltem  per  aliquod  tempus  salvae 
permaneant.  Sic  in  infante,  septimo  die  mortuo,  vidit  W lson  s ) 
ex  unico  cordis  ventriculo , arteriam  pulmonalem  communi  cum 
aorta  trunco  natam,  et  in  quovis  latere  unicam  venam  ex  pul- 
mone cum  jugularibus  in  auriculam  confluentem. 

In  alio  aorta  reperta  est  ex  pulmonali  arteria  exire.  /) 

Insignem  vero  omnino  talem  naturae  lusum  observarunt  Jadelot 
et  Maugars  u ) in  infante  qui  secunda  valetudine  antea  usus  erat. 
In  hujus  enim  pulmonem  citra  arteriam  pulmonalem  alia  peculiaris, 
ex  aorta  abdominali  sub  diaphragmate  prodiens,  per  hiatum 
oesophageum  veniebat  , et  bifariam  divisa , in  quovis  latere 
pulmonis  basin  inibat,  ibique  cum  arteria  pulmonali  et  venis  anas- 
tomosi jungebatur.  Pulmo  in  hoc  infante  profundius  solito  versus 
abdomen  descendebat. 

f.  6.  Arteria  mensura  et  fabrica. 

Arteria;  pulmonalis  truncus  diametro  sua  aortam  fere  aequat, 
aliquanto  tamen  angustior,  ut  quidam  volunt  ratione  : : 5 : 6 x) 
non  fero  perpetua.  — Amplior  dexter  ramus  sinistro,  quia  majori 
pulmonis  parti  prospicit ; caeterum  rami  communem  arteriarum 
legem  sequuntur,  quod  nempe  simul  sumti  truncum  ex  quo  nati, 
diametro  superent  et  in  quavis  bivaricatione  novus  ortus  ramus 
continuato  trunco  angustior  sit. 

Similibus  fabricata  est  tunicis  arteria  pulmonalis  ac  aorta, 
minus  quidem  validis.  Veteribus  id  discrimen  jam  notum  erat , y) 
utpote  qui  aortae  duplicem  tunicam  , simplicem  vero  tribuebant 
arteriae  pulmonali.  Neque  huic  tam  firma  opus  erat  fabrica : 
laxior  enim  dexter  ventriculus  cum  debiliori  impetu  sanguinem 

s)  Philos.  trans.  1798.  P.  2.  p.  346. 

t)  Sandifort.  obs.  anat.  path.  L.  III.  p.  3g.  „ 

11)  Journal  de  physique,  chimie  et  hist.  nat.  Pluv,  X.  pag.  123. 

.r)  Hildebrandt , Lehrbuch  der  anat.  IV.  §.  2710. 

y)  Galen.  de  anat.  adrain.  VII.  5. 

projicit,  nec  ob  breve  per  pulmonem  iter  auxiliis  egebat  ad  propel- 
lendum illum;  denique  perpetuus  visceris  motus  maxime  plicatiles 
vasorum  tunicas  requirebat , ut  bronchiorum  retractioni  et  ex- 
tensioni facile  cederent. 

Constat  arteria  pulmonalis  membrana  propria  fibrosa , quae 
externe  cellulosa  tela  obducitur,  et  interne  tenuissimo  velamine 
vestitur. 

Duplex  vero  cellulosae  telae  stratum  eam  ambit  : exterius  qui- 
dem laxum  ex  vicinis  partibus  in  vaginam  quandam  collectum, 
de  quo  infra ; interius  autem  strictius  contextum  membranae 
propriae  arcte  inhaerens,  quodque  pro  arteriae  extima  membrana 
ab  anatomicis  habetur.  Hoc  stratum  jam  a corde  incipit,  et 
pericardium  arteriae  affigit. 

Propria  praecipue  sua  membrana  arteria  pulmonalis  ab  aorta 
differt,  paucioribus  enim  haec  fibrarum  transversarum  stratis  constat. 
Hinc  tenuius  evadit  vas,  et  minus  resiliens,  transversim  resectum 
collabitur  , dilatationem  aegrius  fert,  et  a leviori  pondere  rumpitur. 
Secundum  J.  Hunteri  2)  experimenta  dimidio  minus  robur 
quam  in  aorta  ei  inest. 

Ejus  membranae  fibrae  , uti  in  aorta , non  a cordis  carne  conti- 
nuamur, sed  ab  hoc  paululum  distant,  cellulosa  modo  tela  cum 
illo  junctae. 

Ex  cordis  ventriculo  in  arteriam  continuatur  intima  membrana 
laevis , tenuissima  , lubrica,  in  trunco  vero  arteriae  et  primis  ramis 
saepius  reticularibus  rugulis  aspera.  Ea  statim  in  arteriae  origine  in 
tres  flectitur  plicas  a)  quas  valvulas  sigmoideas  , semilunares  appel- 
lare consueverunt;  harum  in  caveam  prominens  margo  durior  qui- 
dem et  quasi  cartilagineus,  rarius  vero  in  nodulum  elevatur  uti 
in  aortae  valvulis , ideo  arteriae  pulmonalis  ostium  non  ita  arcte 
clauditur  et  inter  valvularum  conniventiam  triangulare  spatium  - 

.zj  On  blood  etc.  I.  p.  q6o. 

a)  Rarius  in  duas  majores  , Petsche  in  Halleri  coli.  Disp.  anat.  VI.  p.  775.  Walter 
Obs.  anat.  p.  9. 

3 * 


20 


apertam  manet,  quod  in  aorta  isti  ab  Arantio  aut  Morgagno  dicti 
noduli  operiunt. 

In  quavis  arteriae  divaricatione  intima  haec  membrana  duplicata 
inter  orientem  ramum  et  truncum  prominet,  ( Calcar , Eperons , 
Digues,  Saillies ) quo  facilius  sanguinis  rivus  rumpatur. 

Tenerior  haec  membrana  quam  in  aorta  videtur.  Quod  vero 
Bichat  contendit  illam  plane  ab  aortae  tunica  intima  differre  b)  et 
ideo  nunquam  ab  ossea  materie  incrustari , non  ita  persuasum 
habeo  , quia  omnino  non  infrequenter  in  senibus  per  totam  ar- 
teriae pulmonalis  caveam  incrustatas  maculas  offendi. 

Dum  arteria  pulmonalis  adhuc  in  pericardio  latet,  a cordis  ex- 
tima membrana  una  cum  aorta  obducitur;  ubi  vero  ex  pericardio 
exit,  fibrosa  filamenta  ab  hoc  ad  eam  abeunt  inque  pulmonem 
comitantur  c). 

J 9 

7.  Venarum  fabrica. 

- Venae  pulmonales  conicae  in  universum  sunt,  sed  ea  ratione  lu- 
men decrescit,  ut,  secundum  Spallanzanii  observationes  d)  singula, 
quae  inter  quamvis  divaricationem  intercurrunt  spatia,  veluti  in 
arteriis,  cylindrica  maneant.  Caeterum  et  in  iis  bini  rami  truncum 
suum  diametro  superant. 

Venarum  pulmonalium  tunicae  a communi  venarum  structura  non 
differunt,  nisi  quod  firmiores  pro  amplitudinis  ratione  videantur. 
Exterius  cordis  carneae  fibrae  illas  saepe  usque  ad  pulmonem  circum- 
dant; intima  membrana  a corde  continuata  in  his  venis  in  valvulas 
non  flectitur,  sed  rugae,  in  quas  retractis  bronchiis  plicantur, 
fecerunt  ut  quidam  valvulas  adesse  sibi  persuaserint  e). 

b ) Anat.  gen.  1.  partie  p.  404. 

c)  Hte  fibra;,  etiam  a Sommeringio  observata;  ( Gefaslehre  §.3.)  forsan  Lancisium  fefelle- 

runt qui  pulmonis  tria  va^a  communi  a pericardio  oriunda  vagina  circumdari  sciipsit. 

De  motu  cord.  et  aneurysm.  c.  III.  prop.  7. 

d)  Exper.  sur  la  circulation.  Exp.  XC.  p.  187. 

c.)  Lancisi  de  motu  cord.  L.  I.  Sect.  III.  prop.  42.  Sawages  in  Hales  statiq.  des  anim. 

pag.  82. 

}.  8.  Rationes  inter  arterias  et  venas . 

a)  quoad  situm. 

Quamvis  non  ita  perpetuus  vasorum  sit  inter  se  situs , ut  arteria 
bronchiis  a postica  parte,  vena  ab  antica  adhaereat  f),  tamen  illa 
conditio  constans  est , arteriam  nempe  pressius  quam  vena 
bronchia  sequi , et  ideo  nonnisi  extremis  suis  surculis  ad  superfi- 
ciem pulmonis  venire,  venas  vero  illud  bronchiorum  latus  amare 
quod  superficiei  propius  est. 

Sub  extimo  enim  velamento  jam  spectabiles  trunculi  ex  confluen- 
tibus venarum  radiculis  nati,  cernuntur,  et  in  interiori  concava 
superficie  plures  magnae  venae  sola  pleura  obtectae  ad  cordis  6inum 
decurrunt. 

b)  quoad  numerum. 

Valde  dissentiunt  inter  se  anatomici  de  vasorum  respectu  ad 
numerum  inter  se  ratione.  Arterias  quidam  venis  numerosiores 
volunt  g ),  alii  contra  a venis  superari  h)  singulamque  arteriam  a 
binis  venis  comitatam  dicunt  i) , plerique  vero  unumquodque 
vas  aequali  numero  ramos  edere  contendunt. 

In  toto  pulmone  quivis  bronchiorum  ramus  unica  arteria  et 
unica  vena  stipatur;  sed  quia  fere  omnes  quae  bronchialibus  arteriis 
respondent  venulae  , in  pulmonales  inseruntur,  necessario  in  has 
major  surculorum  numerus  confluit,  quam  ab  arteriis  editur. 

c)  quoad  capacitatem. 

Et  in  vacuo  pulmone  et  in  eo  qui  cera  repletus  est,  arteriam  am- 
pliorem vena  sodali  reperiri , nemo  fere  est  qui  neget ; hanc  a 
communi  vasorum  lege  exceptionem  in  animalibus  jam  a Blasio  k) 
animadversam  Helvetius  /)  in  homine  etiam  locum  habere  nun- 

f)  Morgagni,  adv.  anat.  V.  animadv.  3o. 

g)  Disdier , v.  Haller.  Elem.  III.  169.  IVinslow.  Exp.  anat.  T.  IV.  §.  n3, 

/ 1 ) Senae  , tr.  du  coeur.  I.  p.  35j.  Portal , in  Lieutaud.  anat.  II.  p.  ,45. 

i ) Sommering , Gefteslehre.  p.  421.  Ludwig , in  germ.  versione  operis  Cruikshankii , 
of  the  abs.  Vessels.  p.  169.  nota. 

k)  v.  Haller,  Elem.  III.  p.  167. 

/)  Mem.  de  l’acad.  tl.  sc.  1718.  p.  222.  s<j. 

ciavit.  Ingenia  inde  exercuerunt  eruditi  tum  ut  accuratam  inveni- 
rent rationem  inter  utriusque  vasis  lumen,  tum  ut  peculiaris  hujus 
structurae  finem  percontarentur  m ) : sed  nimium  calculis  indulgen- 
tes , obliti  sunt  se  tubulos  metiri  extensibilitate  et  vitali  contrac- 
tilitate  praeditos , quorum  igitur  lumen  a stagnante  , in  ultimo 
vitae  momento  , sanguine  , vel  ab  injecta  post  mortem  materia 
necessario  citra  naturalem  modum  ampliatum,  aut,  si  isti  vacui 
fuerint , contractum  reperiri  debuisset.  Jam  Weiss  n ) in  de- 
truncato malefico  vasorum  pulmonalium  aequalem  fere  diametrum 
observavit  et  multis  postea  in  animalibus  institutis  experimentis 
Cl.  Sabatier  6)  demonstravit  hoc  in  iis  perpetuo  contingere , qui 
sanguinis  nimio  profluvio  interierunt;  contra  vero  dextrum  cor 
cum  arteria  pulmonali  semper  dilatatum  esse  , in  his  qui  lento 
funere  extincti  sunt.  Certum  est  venas  pulmonis  respectu  ad  arterias 
multo  angustiores  esse  quam  in  reliquo  corpore  , quia  ob  cordis 
vicinitatem  , et  breve  sanguinis  iter  rarius  sanguis  in  illis  retarda- 
tur; sed  utrum  istae  venae  arteriis  aequales,  an  angustiores,  an,  ut 
Bichat  p)  contendit,  ob  sanguinis  citatiorem  per  arteriam  fluxum, 
ampliores  sint,  nec  inspectione  investigari,  nec  ratiociniis  dijudicari 
potest,  quia  nec  sanguinis  per  exhalationem  deperditio,  nec  addita 
per  bronchiales  venulas  copia  unquam  aestimari  poterit.  Caeterum 
conjunctim  spectatas  venas  arteriis  ampliores  esse  jam  olim  Senae 
et  deinde  Wrisberg  docuerunt,  q) 

9.  Vasa  pulmonalia  in  fcetu . 

Secus  ac  post  partum  , in  foetu  sese  habent  pulmonalia  vasa.  In 
hoc  enim  partem  solum  sanguinis,  pro  teneriori  state , parciorem, 
recipit  pulmo,  aeri  nondum  pervius.  Arteriae  pulmonalis  truncus 
aortae  velut  altera,  quin  potior,  radix,  in  haneper  ductum  arteriosum' 

m)  v.  AuriviJIius , Diss.  de  vas.  pulm.  et  cavit,  cordis  inaequali  amplitudine.  Gotting.  1750 

n)  Prof.  Altorfin-  acad.  de  dextro  cordis  ventriculo  post  mortem  ampliori.  AltdoiL  1767.  4.^ 

o)  Mem.  de  l’acad.  d.  sc.  1774 

p)  Anat.  gen.  1.  part.  p.  38o. 

5)  v.  Hildtbrandi , diss.  de  pulmonibus.  Gotling.  1783. 

Botalli  continuatur  et  utrinque  ramum  edit  qui  in  pulmonem  fer- 
tur, hi  rami  sensim  dilatantur,  crescente  foetu  ; sed  post  par- 
tum demum  ubi  pulmo  ab  aere  distensus  totam  sanguinis  mas- 
sam per  vasa  sua  transmittit,  ad  veram  ampliatur  diametrum. 

Art.  III. 

Vasa  nutritia . 

Quum  sanguinis  venosi  in  arteriosum  mutationi  unice  dicata  sint 
pulmonis  magna  vasa , a nutritione  et  secretione  plane  aliena , 
peculiaribus  opus  erat  in  hoc  viscere  vasis  quae  his  fungerentur 
muneribus.  Numerosae  igitur  ab  aorta  in  pulmonis  varias  partes 
eduntur  propagines , quas  nunc  ordine  dinumerare  conabor. 

Fistulae  aereae  capiti  et  trunco  vitalem  sanguinem  rigant  arte- 
riarum thyreoidarum  superioris  et  inferioris  rami ; ab  illa  laryn- 
geus inter  cricoideam  et  thyreoideam  cartilaginem  ad  laryngis 
interiora  penetrat , ab  inferiori  thyreoidea  vero  plures  ramuli  ad 
totum  bronchi  tiuncum  usque  ad  ejus  bifurcationem  veniunt,  et 
surculis  suis  illum  circumdant,  tam  inter  se,  quam  cum  superiori- 
bus a thyreoidea  sup.  ortis,  et  cum  bronchialibus,  anastomosibus 
junctis  r).  Hae  arteriolae  in  cartilaginum  intervalla  penetrant  et 
inter  membranas  reptantes  in  interna  superficie  expanduntur. 
Accedunt  ad  inferiorem  asperae  arteriae  partem  ramuli  a mamma- 
riis, aut  subclavia  editi  5)  aliique  a bronchialibus  ascendentes. 

Ad  truncos  vasorum  ramulos  dant  coronariae  cordis  , et  peri- 
cardiaco -diaphragmatica? , interdum  et  bronchiales.  Quae  ex  his 
partibus  sanguinem  revehunt  venulae  tum  in  thyreoideam  superio- 
rem , et  inferiorem  , tum  in  pericardiacas , coronarias  , et  bron- 
chiales confluunt. 

r)  Haller,  icon.  anat.  fasc.  II.  p.  ao.  Tab.  I.  fig.  k.  I.  p.  q. 

5)  Pericardiacas  posteriores  superiores  ab  Hallero  nuncupat»,  v.  fasc.  III.  p.  34.  not.  6. 

Tab.  vas.  bronch.  fig.  I.  h. 

Ad  bronchia,  reliquasque  pulmonis  partes  peculiares  veniunt 
ex  aorta  arteriae,  quas,  quia  unice  pulmoni  prospiciunt,  hujus  vis- 
ceris proprias  t ),  aut  quia  bronchiis  adhaerent,  bronchiales , u) 
appellare  consuerunt. 

Admodum  variant  hae  origine,  numero,  distributione,  ut  fere 
non  dua  sint  cadavera,  in  quibus  eodem  modo  dispositae  invenian- 
tur. Hinc  omnes  quae  ad  pulmonem  ex  aorta  pergunt  propagines, 
sub  communi  bronchialium  nomine  comprehendens , inter  has  prin- 
cipales et  accessorias  distinguam.  Istae  a Ruyschio  denuo  in  lucem 
revocatae  sunt  a:);  quamvis  enim  non  ab  hoc  inventas  esse , sed  vete- 
ribus jam  y)  , et  deinde  Fernelio,  Marchettio  innotuisse,  eruditi 
ostenderint  z),  tamen  fatendum  est  eas  ab  omnibus  anatomicis 
neglectas  esse , nec  ulli  unquam  in  mentem  venisse , pulmoni 
aliunde  quam  a magnis  vasis  nutritium  sanguinem  advehi ; ut 
Ruyschii  industriae  omnino  tribuendum  sit , bronchiales  arterias 
accurate  descripsisse  , earumque  utilitatem  illustrasse. 

Principalis  arteria  cujusvis  lateris  aut  communi  trunco  nascitur, 
aut  separata  origine  provenit.  Communis  truncus  vero  juxta  pri- 
mam intercostalem  aorticam,  vel  una  cum  illa  prodit  <z),  ad 
laevum  bronchi  ramum  fertur  ibique  in  duos  finditur  ramos  , quo- 
rum sinister  in  convexa  tubi  aerei  parte  progreditur,  dexter  vero 
circa  truncum  asperae  arteriae  flexus  ad  dextrum  ejus  ramum  vergit. 

Si  cuique  lateri  proprius  adest  truncus  ^ dexter , aut  ex  sub- 
clavia, intercostali  suprema , mammaria  ; sinister  in  vicinio  primae 
aut  secundae  intercostalis  aorticae , aut  ex  harum  prima  exit  b). 

Vel 

f)  Verrheyen ',  I.  c.  . 

ii)  Ruysch  , obs.  anat.  XVI.  ad  calcem  dilucid.  valv.  opp.  T.  I. 

ar)  L.  c.  et  Respons.  ad  Epist.  probi.  VI. 

y)  Jam  olim  Erasistratus  docuit,  pulmonis  inflammationem  in  iis  arteriis  sedem  habere  qu* 

ab  aorta  in  eum  procedunt  v.  Galen.  de  loc.  aff.  V.  c.  3. 

z)  Ruysch,  Epist.  probi.  VI.  aut.  Gr<etz.  Morgagni,  adv.  anat.  I.  24,  V.  animadv.  3a. 

Haller , icon.  fasc.  III,  p.  35  n.  7. 

«z)  Ruysch,  resp.  ad  epist.  probi.  VI.  Tab.  7.  fig.  3.  Haller,  icon.  p.  35  n.®  7. 

3)  Haller,  icon.  anat.  fasc.  III.  p.  35.  36. 

Vel  autem  dexter  in  aortae  arcu,  aut  ex  prima  intercostali  si- 
nistra, sinister  vero  ex  ipsa  aorta- juxta  secundam  aut  tertiam  in- 
tercostalem c ) procedit.  Quoquomodo  ortae  sint  hae  arteria?,  pro- 
tinus ramulos  edunt,  qui  ad  tracheae  latera  ascendunt,  et  ejus  mem- 
branas subeunt,  alios  qui  ad  bronchiales  glandulas  in  tracheae  bifur- 
catione et  ad  pleuram,  et  vicinas  partes  veniunt;  tunc  bronchiis  sese 
applicant,  vel apostica parte,  membranaceo  intervallo  affixae,  vel  ad 
anteriorem  partem  progressae,  cumque  illis  in  pulmonem  decurrunt. 

His  arteriis,  quae  plerumque  pro  tenuitate  toti  pulmoni  non 
sufficiunt , aliae  accedunt  illis  partibus  prospicientes  , ubi  priores 
non  pertingunt : bronchiales  accessorias  dixi.  Prodeunt  hae  ex  arcu 
aortae,  aut  subclavia,  thyreoidea  inferiori,  intercostali  prima  aortica , 
mammaria,  et  statim  ad  bronchiorum  aliquos  ramos  tendunt: 
bronchiales  superiores  Halleri  d).  Perpetuavero  est,  quae  ab  Hallero 
bronchialis  sinistra  inferior  e)  dicta  est;  ex  aorta  haec  juxta  5 aut 
6 intercostalem  sinistram  exit  et  ad  inferiorem  lobum  pulmonis 
in  sinistro  latere  tendit  ibique  imis  bronchiis  se  adjungit;  interdum 
tamen,  extimo  solum  velamento  surculos  dat. 

Rarius  in  dextro  latere  similis  arteria  inferior  offenditur  f ). 

Bronchiales  arteriae  fistulis  aereis  cellulosa  tela  affixae  perpetuo 
illas  comitantur,  ita  distributae,  ut  quemvis  bronchiorum  tubum 
plures  circumdent  ramuli,  quorum  minutae  propagines  in  fistula- 
rum tunicas  penetrant , et  oblique  per  illas  serpentes  ad  internam 
veniunt  superficiem  , ubi  conjunctim  cum  superioribus  tracheae 
arteriolis  in  tota  mucosa  membrana  rete  efformant,  ex  serpentinis 
surculis  mire  regularibus,  armato  modo  oculo  conspicuis,  convolutum. 

Alii  a trunculis  editi  ramuli  vasorum  tunicis,  glandulis,  nervis, 
cellulosis  interstitiis  lobulorum  prospiciunt , alii  cum  pulmonali 
arteria  inosculantur  g),  alii  denique,  iique  majores  flexuosissimi  inter. 

c)  Haller , icon.  anat.  fasc-  III.  p.  35.  36. 

d)  Haller,  icon.  fasc.  III.  p.  34.  35;  Elem.  III.  p.  1 56. 

c)  Ibid.  fig.  io. 

f)  Ibid.  p.  36. 

g)  Wohlfahrt , Diss.  cit.  §.  39.  V.  supra  p.  16^ 

jobulos  ad  superficiem  assurgunt  ibique  in  mox  dicendo  capillari 
reti  intricantur.  Extremi  trunculi  inter  bronchiorum  fines  pro- 
deuntes idem  rete  subeunt  h ). 

Contextum  est  hoc  rete  ex  intricatissimis  inter  se  capillaribus 
vasculis,  ab  inflammatione  aut  injectione  modo  conspicuis,  totam- 
que  pulmonis  superficiem  undique  obtegit , pleurae  substratum. 
Intermedium  est  inter  bronchiales  arteriolas  venasque  pulmo- 
nales , nam  ex  utroque  vase  facile  repletur,  i)  non  aeque  ex  ar- 
teriis pulmonalibus.  Ex  illo  exhalantia  in  membranam  integentem 
abeunt,  immissus  enim  mercurius  in  rete  innumeris  punctis  in 
exteriori  superficie  micat. 

Quae  ex  hoc  reti  sanguinem  revehunt  venulae,  aut  cum  pulmo- 
nalibus confluunt , aut  in  superficie  versus  margines  pulmonis  ser- 
pentes, in  venas  bronchiales,  vel  in  oesophageam  vel  in  quandam 
inferiorem  intercostalem  se  immittunt. 

Ex  bronchiis  enim  reduces  venulae  , arteriis  bronchialibus  so- 
dales , non  in  truncum  confluunt , sed  protinus  in  pulmonales 
venas  inseruntur  (v.  pag.  17),  in  pulmonis  radicibus  solum  venulae  ex 
bronchiis,  glandulis,  vasis  etc.  modo  in  pulmonales  \enas,  aut 
cordis  sinum , h)  modo  vero  in  trunculos  confluunt , quae  ad 
cavam  venam  tendunt ; et  quidem  in  dextro  latere  plerumque 
talis  truncus  , azygam  /)  prope  hujus  insertionem,  aut  intercostalem 
superiorem,  aut  cavam  superiorem  ipsam  ingreditur;  sinistro  vero 
latere  in  subclaviam,  recepta  prius  vena  comite  nervi  phrenici, 
aut  in  thyreoideam  inferiorem  immittitur.  Haec  vena,  quae  solum- 
modo ex  ramulis  nascitur,  a pulmonis  radice  confluentibus,  vena 
bronchialis  nuncupata  est,  eamque  jam  olim  plures  observarunt 
anatomici  m ).  , 

h)  Reichn.au , Diss.  de  pulm.  struet.  §.  35.  Kaau  Boerhaave , perspir.  dicta  Hippocr. 

N.°  616. 

i)  Gunz  , in  Mem.  des  savans  etrangers.  T.  I.  p.  290-  sq. 

k)  Haller,  fasc.  III.  p.  34. 

/)  Ib.  f.  1.  t. 

Vide  Reichn.au , Diss.  c.  §.  36.  Minime  vero  jam  Galeno  eam  venam  cognitam 
fuisse,  ut  Winslow  F.  IV.  §.  123.  contendit,  facile  ex  propriis  ejus  verbis  patet. 

Parum  accurate  igitur  in  anatomicorum  libris  dicitur,  arteriam 
bronchialem  habere  sodalem  venam  quae  ab  omnibus  ejus  surculis 
sanguinem  ad  cavam  venam  revehat.  Frustra  jam  in  hanc  venam 
inquisiverat  Ruysch  n ) , nec  ab  ullo , nisi  a Wohlfahrt  o)  in 
pulmonis  interioribus  visa  est  (si  quidem  hic  illam  usque  eo  pro- 
secutus est,  nec  trunculo  reperto  contentus,  ulteriorem  distribu- 
tionem, tanquam  certam  supposuit?)  Mihi  certe  nunquam  illam 
videre  contigit,  semperque  bronchiales  venulas  a pulmonali  re- 
plevi. Fefellit  plurimos  exterior  iste  trunculus,  quem  modo  de- 
scripsimus, huneque  in  toto  pulmone  arteriam  comitari  credunt  p)-y 
sed  ne  quidem  hunc , perpetuo  adesse  ipsius  Halleri  q),  Winslovii  r), 
Wohlfahrtii  s) , Hildebrandti  t ),  observationes  testantur. 

Negari  ideo  non  potest,  sanguinem  ex  pulmonis  textura  redu- 
cem venosum  , cum  arterioso  misceri,  et  cordi  sinistro  advehi,  li- 
cet enim  concedi  possit,  eam  partem  quae  bronchia  subit,  in  eorum 
superficie  interna  cum  aere  in  contactum  venisse;  tamen  adhuc  sat 
magna  pars  superest,  quae  ex  vasorum  tunicis,  pleura,  glandulis,, 
cellulosa  tela  redux,  venosa^  manet. 


Antiquum  errorem,  pulmonem  nervis  carere,  sensumqne  non 
nisi  in  extima  ab  expanso  nervo  formata  pellicula  habere,  jam 

„ Verum  a magna  vena  quas  spinae  incumbit  venam  in  pulmonem  ferri,  neque  nos 
„ unquam  vidimus,  neque  dissectorum  quisquam  scripsit , ac  ne  Erasistratus  ipse  affir-- 
„ mare  ausus  est.  “ V.  de  loc.  affect.  L.  V.  C.  3. 

n ) Epist.  probi.  VI. 

o ) Diss.  cit.  §.  3i.  fig.  1. 

p)  Hallcr,  fasc.  III.  p.  34.  Elem.  III.  p.  i56.  157.  Recentiores  fere  omnes  ^ 

q)  Fasc.  III.  1.  c. 

t ) T.  IV.  N.°  116,  120,  121. 

s ) Diss.  cit.  §.  33. 

t)  Diss.  de  pulmone,  p.  ?3. 

Riolanusz/)  et  Th.  Bartholinus  v)  reformarunt,  nervosque  sexta  Con- 
jugationis (par  vagum)  ad  intima  pulmonis  penetrare  ostenderunt. 
Accuratius  deinde  distributionem  nervorum  in  visceribus  rimati 
s.unt  Willis  w)  et  Vieussens  x)  ditissimumque  eorum  in  pulmone 
apparatum  monstrarunt,  quod  propriis  laboribus  Winslow  y), 
et  recentioribus  temporibus  cel.  Wrisberg  z),  praecipue  vero  cel. 
Scarpa  a)  confirmarunt.  Mirandum  sane  est , Hallerum  b ) , bron- 
chiis quidem  sensum  non  recusantem , parcam  tamen  et  exilem 
in  pulmone  nerveam  suppellectilem  statuisse. 

Princeps  utique  pulmonalium  nervorum  stirps  est  vagum  par , 
adeo  ut  nullus  inveniri  possit  in  pulmone  nerveus  funicu- 
lus, quin  aut  ex  illo  nascatur,  aut  antequam  viscus  adeat,  cum 
illo  misceatur.  Differt  in  hoc  pulmo  a caeteris  visceribus,  ut  illi 
fere  a solis  cerebri  nervis  prospiciatur. 

In  summa  cervice,  nervus  vagus  ramum  laryngeum  arterias  thy- 
reoideae associat,  cumque  hac  ad  laryngis  interiora  penetrat. 

Trunco  aereae  fistulae  recurrentes  ramos  suos  spargunt ; ii  in 
quovis  latere  et  origine  et  distributione  inter  se  differunt.  Sinister 
recurrens  juxta  ductus  arteriosi  in  aortam  insertionem  , natus , 
arcum  aortae  subit , et  oblique  ad  tracheam  pone  illum  ascendit. 
Prodeunt  ex  convexo  ejus  margine  plures  ramuli  ad  tracheae  bifurca- 
tionem, sinistrumque  ramum  vergentes,  horum  alii  membranas 
tracheae  perforant,  alii  cum  cardiacis  miscentur. 

Dexter  recurrens  altius  e vago  emissus,  circa  communem  caro- 
tidis et  subclaviae  truncum  revolvitur:  ex  hac  curvatura  enati  rami 
tracheae  imam  partem  adeunt. 

u)  Anthropograpli.  L.  HI.  c.  11, 

v ) De  pulmon.  diatribe.  p.  38. 

*v)  Nervor.  descript.  c.  24. 

x)  Neurograph.  univers.  Lugd.  i685.  JL.  III.  C.  4. 

y)  L.  IV.  §.  124. 

z)  Hallers  Grundriss  der  physiol.  (Edit.  Leveling)  not.  Jl3. 

a)  Tab.  neuvolog.  Tic.  1794.  Tab.  IV.  V.  VI. 

b ) ELem.  ph.  III.  p.  170. 

Utrinque  ad  tracheam  reflexus  recurrens,  secundum  ejus  latera 
ascendit  et  numerosas  ei  spargit  propagines ; deinde  pone  glandu- 
lam thyreoideam  antrorsum  vergens , laryngem  inter  thyreoideam 
et  cricoideam  cartilaginem  intrat. 

Infra  dextri  recurrentis  originem  vagus  plures  ramulos  emittit, 
oblique  ad  tracheae  bifurcationem  , et  dextrum  bronchi  ramum 
descendentes,  quorum  quidam  aeream  fistulam  perforant,  alii  plexui 
cardiaco  profundo  miscentur,  ex  quo  surculi  ad  sinum  cordis  pul- 
monalem venarumque  originem  prodeunt. 

Tunc  vagus  nervus  ad  pulmonis  radices  accedens,  utrinque  in 
duos  scinditur  ramos,  quorum  anterior,  gracilior,  ante  vasa  pulmo- 
nalia in  plures  ramulos  discedit , et  anterior  plexus  pulmonalis  dici- 
tur; posterior  vero,  vel  potius  truncus  continuatus , latior  factus,  a 
tergo  bronchiorum  descendit,  et  ab  utroque  margine  propagines 
emittens , posteriorem  plexum  efformat. 

Hic,  ubi  in  alterutro  latere,  pro  diverso  bronchialis  arteriae  situ, 
cum  hac  arteria  convenit,  medio  finditur , ut  illam  quasi  per  ansam 
transmittat  c).  Dato  pulmonali  plexu  vagus  supra  oesophagum, 
pluribus  inter  se  ab  utroque  latere  mixtis  propaginibus  ad  ventri- 
culum descendit. 

Plexus  pulmonalis  anterior. 

Hujus  plexus  summi  ramuli  extimum  pulmonis  velamentum 
subeunt,  et  sub  illo  ad  apicem  lobi  tendunt,  mox  vero  cum  cel- 
lulosis filamentis  mixti  oculum  effugiunt. 

Sequentium  ramorum  qui  interiores  sunt,  arterias  pulmonali 
circumjiciuntur  , et  super  eam  ad  cardiacos  nervos  pertingunt;  d ) 
exteriores,  e)  sparsis  quibusdam  ad  bronchum  surculis,  venas  am- 
plectuntur. 

c)  Walther,  Tabulae  nervorum  thoracis  et  abdom.  T.  III. 

d)  v.  Anderschi  Tab.  in  nov.  Comm.  Gotting.  T.  II. 

e)  Hos  ramulos  a communi  ganglio  valde  exiguo  procedere  cel.  Wrisberg  observavit 

(ganglion  pulmonale),  v.  Comm.  Gbtting  1779.  p.  <p>.  Hallers  Grundriss  etc.  Ed. 

Leveling.  not.  ai3. 

In  dextro  latere  plexas  pulmonalis  anterior  unico  ramulo  cilm 
ganglio  thoracico  summo  jungitur  f). 

Plexus  posterior. 

Ubi  ad  pulmonis  radices  pervenit  latescens  vagi  truncus,  bronchi 
ramo  principali  annexus,  ex  utroque  margine  plures  spargit  ma- 
jores minoresque  ramos;  interiorum  plurimi  bronchiorum  mem- 
branaceum intervallum  subeunt,  unus  vero  sat  spectabilis  in  alter- 
utro latere  arteriae  bronchialis  trunco  sese  associat,  et  secundum 
illam  ad  ejus  ex  aorta  originem  usque  decurrit. 

Ab  exteriori  margine  supremi  ramuli  in  pulmonis  superficie, 
ad  ejus  apicem  decurrunt  , infra  hos  alii  tenuiores  sanguinea 
vasa  circumdant,  alii  validiores  bronchiis  annexi,  horum  arteriam 
presse  sequuntur. 

Ad  inferiorem  pulmonis  regionem  ramuli  quidam  ab  oesopha- 
geo plexu  g)  veniunt  , tum  sub  pleura  decurrentes,  tum  vasis 
circumjecti , tum  inferiorem  arteriam  bronchialem  comitantes. 

In  longe  plurimis  cadaveribus  posterior  plexus  pulmonalis 
unice  a pari  vago  formatur.  Vidit  tamen  cel.  Wrisberg  semel 
filamenta  quaedam  inter  hunc  plexum  et  tertium  ganglion  thora- 
cicum juxta  venam  sine  pari  decurrentia.  Idem  vidit  plexum  pul- 
monalem propaginibus  quibusdam  cum  phrenico  conjunctum  Ii). 

$•  2. 

Distributionis  modus . 

In  universum  quae  ad  vasa  veniunt  nervi , filamentis  suis  un- 
dique inter  se  commixtis,  illa  ambiunt,  cellulosae  tunicae  laxe 

/)  Neubauer , Descriptio  anat.  nervorum  cardiac.  Lips.  1773.  4.  p.  170.  Tab.  III. 

fig.  17.  Vieussens,  1.  c. 

g)  Walther , Tab.  nerv.  thorac.  T.  III.  f.  438,  439. 

h)  Commeat.  Gotting.  1779.  p.  100. 

inhaerentes,  cumque  illis  ad  extrema  usque  decurrunt,  armato 
enim  oculo  tantum  eo  usque  conspicui  sunt,  quam  a cellulosis  filis 
adhuc  discerni  possunt;  ab  his  nervis  in  toto  itinere  eduntur  sur- 
culi ad  vicina  bronchia,  alii  ad  superficiem  veniunt  ibique  in 
cellulosa  tela  evanescunt;  nullus  ramulus  propriam  vasis  tunicam 
perforare  videtur,  uti  in  bronchiis  fit,  sed  plures  cum  exterioris 
tunicae  cellulosis  filamentis  miscentur. 

Qui  bronchia  adeunt  rami,  eorum  textum  perforant,  obli- 
que per  membranas  serpentes  et  in  mucosa  membrana  expan- 
duntur. 

Quo  isti  tendant  nervei  funiculi,  quos  aut  a plexu,  aut  a vaso- 
rum nervis  ad  superficiem  pergere  dixi , non  perspicuum  mihi 
est.  Perpetui  sunt,  a Vieussens  i) , deinde  a Neubauer  h)  et  VVris- 
berg  l)  observati,  sub  pleura  proxime  repunt,  nulli  vasi  nec  bron- 
chio  annexi , sed  mox  nimis  gracilescunt  ut  amplius  prose- 
qui possint. 

A K T.  V. 

Vasa  lymphatica  , glandula. 

§.  i.  Vasa . 

Ditissimo  resorptionis  apparatu  instructum  esse  pulmonem , 
jam  a primis  temporibus,  ubi  innotuerunt  vasa  lymphatica,  ana- 
tomici animadverterunt  m). 

Sorbent  illa  in  fistulae  spiralis  cavea  mucum  quo  perpetuo  madet;, 
sorbent  et  sanguini  adducunt  alienas,  quas  advehit  aer,  particulas; 
hinc  pulmo  atrium  morborum  a medicis  dicitur;  quis  est  quiij 

i)  L.  c. 

k ) L.  c.  p.  71.  Tab.  III.  fig.  III.  19. 

[)  L.  c.  „ reliquum  quod  pulmones  non  acceperunt,  tam  arcte  ad  exteriorem  pleursc 
superficiem  in  aliquot  ramos  divisum  incedit,  ut  difficile  dictu  sit,  plane  ni}  ner- 
veorum  surculorum  pleurae  impendi.  “ 

a?i)  Nuck , adenogr.  W illis  , Ph.  rat. 

sciat,  terebinthinae  inspiratos  vapores  urinae  violaceum  impertire 
odorem  5 in  haemoptysi  lymphatica  recipiunt  sanguinem  in  bronchia 
effusum  n) ; si  in  foetu  aut  recens  nato  tepida  vel  aer  in  tracheam 
adigitur,  lymphatica  in  superficie  pulmonis  inflantur  o). 

Hauriunt  absorbentes  radiculae  ex  tela  cellulosa  lubricum  hu- 
morem qui  eam  inungit,  vel  morbide  ibi  infusas  materias;  eadem 
via  ad  glandulas  vehitur  atramentum,  quod  in  adultis  lobulorum 
interstitia  occupat. 

Velamenti  pulmonis  lymphatica  sugunt  vaporem,  quem  pleura 
exsudat,  vel  quemque  alium  in  ejus  caveam  effusum  aut  de  in- 
dustria immissum  liquorem  p). 

Succedit  interdum  felici  injectione,  ut  materia  ex  vasis  sangui- 
neis in  lymphatica  transeat;  utrum  pervasorum  communionem, 
an  per  rupturam,  non  quidem  constat;  sed  in  foetu  saltem  hunc 
mutuum  aditum  patere  vix  negarem  , quippe  pluries  vidi 
materiam  per  venam  umbilicalem , aut  per  arteriam  carotidem 
lenissime  adactam  totum  lymphaticum  rete  pulmonis  replere. 

Duplicem  observant  ordinem  absorbentia  vasa  pulmonis:  alia 
enim  sub  extimo  velamento  in-  tela  cellulosa  reptant , alia  pro- 
fundius per  substantiam  decurrunt. 

In  superficie,  radiculae  quae  tum  ab  investiente  membrana, 
tum  ab  extremis  bronchiis  natae  sunt,  in  surculos  coeunt,  inter 
minimos  lobulos  serpentes;  Ili  in  trunculos  confluunt,  omnes 
aeque  amplos  q) , qui  lobulorum  majorum  interstitia  sequentes, 
insulas  angulares  formant , quae  inter  se  concatenatae  totam  pul- 
monis superficiem  continuo  reti  obtegunt.  Hoc  rete  ab  aere  in 
bronchia  inflato  in  foetu  facile  assurgit,  non  autem  in  adulto;  in 

hoc 

n ) Cruikshank  anatomy  of  the  abs.  Vessels.  Lond.  1786.  P.  2.  c.  8. 
c ) Recte  monuit  Winslow  (III.  n.  125)  cellulosa  lobulorum  interstitia  per  bronchiorum 
quandam  rupturam  ita  inflari,  ut  forsan  pro  lymphaticis  vasis  habeantur;  sed 
ostendit  Cruikshank  utique  lymphatica  ipsa  per  aerem  in  bronchia  adactum  elevari 
p ) Mascagni,  vasorum  lymph.  C.  H.  historia.  Senis.  1787.  P.  I.  S.  VII.  c.  2.  I. 

<q)  Praeter  quod  hinc  inde  in  sinus  quosdam  dilatentur.  V.  Mascagni  Tab.  XX.  H.  XXL  ao„ 

•hoc  vero  illud  saepius  in  conspectum  venit,  quum  pars  quaedam 
pulmonis  obstructa  est,  tunc  enim  stagnans  lympha  vasa  distendit. 

Si  in  unum  trunculum  hujus  retis  mercurius  immittitur,  repente 
p^  copiosissimas  anastomoses  diffluit,  et  fere  totum  rete  replet. 
Crediderunt  inde  Ferrein  et  Haller  r)  valvulis  ista  vasa  destitui ; 
sed  eas  non  plane  deficere  ex  eo  colligitur,  quod  saepius  mer- 
curii rivulus  stagnat  et  in  nodulos  elevatur. 

O 

Externus  hic  lymphaticorum  ordo  tum  numerosis  anastomosibus 
cum  profundo  jungitur,  tum  in  proprios  truncos  confluit,  qui 
in  glandulas  ad  pulmonis  radices  immittuntur  , aut  in  posteriori 
superficie,  per  glandulas  quasdam  secundum  pulmonis  marginem 
dispositas,  ad  ductum  thoracicum  ascendunto). 

Profundi  ordinis  lymphatica  ex  tota  pulmonis  substantia  in 
trunculos  coeunt,  quorum  plures  quemque  bronchiorum  ramum 
comitantur,  et  transmigratis  glandulis  quae  ad  bronchiorum  divi- 
siones haerent , omnes  in  tracheae  bifurcatione  in  maximas  con- 
fluunt glandulas. 

Ex  his  efferentia  vasa  ad  ductum  thoracicum  vario  itinere  per- 
tingunt. Quaedam  jam  in  thorace  in  eum  ingrediuntur  ubi  a tergo 
tracheae  ascendit;  alia  secundum  tracheae  latera  per  glandularum 
catenam  assurgunt  , ibique  cum  surculis  ab  ipso  asperae  ar- 
teriae trunco  exeuntibus  conveniunt,  et  in  jugularem  venam  dextri 
lateris,  vel  in  ductum  thoracicum  inseruntur  /). 

2.  Glandulae. 

Glandulosa  corpora,  quae  in  tracheae  divisione  haerent,  inde  ab 
Eustachio  ii)  innotuerunt,  jamque  a Rudbeckio  x)  et  Malpighio  y) 
ad  lymphaticum  systema  relata  sunt;  postea  vero  Verrheyen  z) 

r ) Elem.  physiol.  III.  p.  170. 

s)  Mascagni  , Tab.  XX.  F.  23.  q5.  28. 
f)  Mascagni , L.  c. 

u)  v.  Haller,  Elem.  III.  p.  i5i. 

x)  Exerc.  anat.  exhib.  duct.  hepatis  aq.  c.  6.  Tab.  II.  f.  1,  2.' 

y ) De  struet,  gland. 

js)  C.  H.  Anatomia.  Tr.  III.  c.  12. 

similia  corpora  per  lobos  pulmonis  disseminata,  bronchiisque  ad- 
jacentia animadvertit,  et  glandulas  bronchiales  nuncupavit;  sed 
tribuit  iis  ductus  excretorios , quibus  mucum  in  tracheam  fundant. 
Hos  quidem  ductus  ipse  non  vidit,  neque  Wepfer  nec  Morgagni  a ) 
variis  experimentis  eos  invenire  potuerunt ; sed  confirmarunt  illos 
Lancisi , b)  Senae  c)  et  cel.  Portal  d) , ille  quidem  in  pericardium , 
hi  vero  in  tracheam  eos  hiare  statuerunt. 

Agnoscit  tamen  Portal  duplex  glandularum  genus  in  pulmone, 
bronchiales  scilicet,  peculiari  structura,  excretoriis  ductibus  et  pro- 
priis affectibus  distinctas,  et  lymphaticas , a reliquis  hujus  generis 
non  diversas.  Anceps  haerebat  Haller  e),  quippe  quod  nigrum 
pigmentum , quo  sputa  quorundam  inquinantur,  necessario  ex  illis 
glandulis  profluere  opinabatur.  Sed  recentiorum  labores  omnem 
dubitationem  de  harum  glandularum  natura  abstulerunt;  certum  est, 
istas  omnes  ad  absorbentia  vasa  pertinere;  per  haec  enim  omnes 
replentur,  et  nulla  administratione  ductus  excretorii  demonstrari 
possunt.  Exit  interdum  ex  illis  in  tracheam  atramentum  , quo 
scatent,  ut  ipse  pluries  vidi,  non  vero  per  ductum,  sed  per 
erosum  ab  indurata  glandula  parietem. 

Glandulae,  quae  pulmonis  lymphatica  vasa  recipiunt,  aut  in  ejus 
lobis  latent,  aut  extus  positae  sunt.  Istae , ut  laxi  glomeruli , hinc 
inde  bronchiorum  aut  vasorum  divisionibus  insident : earum  mo- 
les crescit,  quo  propriores  ad  pulmonis  radices  pertingunt  , duae 
aut  tres  vero  maximae  in  trachea  bifurcatione  haerent  , rotundae , 
compressae,  interdum  in  lobos  dissectae;  tunc  aliae  ovales  minores 
secundum  tracheae  latera  ascendunt,  aliae  in  pulmonis  posteriori 
margine  distributae  sunt/’). 

а)  Epist.  anat.  ad  Valsalv.  IX.  n.  41. 

б)  De  motu  cordis  et  aneur.  L.  I.  prop.  XIX. 

c)  Tr.  du  coeur.  II.  p.  6S7. 

d)  Mem.  de  l’acad.  d.  sc.  vf8o.  p.  3i 5. 

e)  L.  c.  v.  etiam  Fourcroy,  syst.  d.  conn.  chim.  IX.  p.  38o. 

f)  Mascagni , Tab.  XX.  F.  5 — 10. 

In  universum  glandulae  pulmonales  in  foetu  ex  albido  rubrae 
et  ratione  habita  ad  corporis  molem  majores  quam  in  adulto 
sunt,  et  lacteo  succo  scatent;  progrediente  aetate  sensim  nigres- 
cunt ea  ratione,  qua  in  pulmone  nigrae  maculae  augentur;  in  sene, 
nisi  a morbo  intumuerint,  marcescunt. 

Ex  ingenti  lymphaticorum  in  pulmone  copia,  ex  peculiari  illo- 
rum decursu  et  reticularibus  anastomosibus,  ex  vario  illorum  statu 
in  diversis  vitae  stadiis,  haud  ita  temere  colligi  posset,  absorptionis 
functionem  in  pulmone  latius  patere,  partemque  quandam  sibi  in 
sanguinis  praeparatione  vindicare.  Officium  hoc  maxime  vigere 
videtur  in  foetu  et  progrediente  aetate  deleri.  In  isto  ampla  sunt 
lymphatica  vasa,  facillime  pervia  , patentes  viae  ex  bronchiis  et 
vasis  sanguineis  , majoresque  glandulae  et  succo  scatentes. 

Post  partum  sensim  angustantur  lumina,  deletur  mutua  vaso- 
rum communio ; neque  omnes  quae  nunc  a sanguine  secedunt 
particulae  a lymphaticis  radiculis  suscipiuntur,  aut  susceptae  saltem 
non  ad  ductum  thoracicum  usque  provehuntur.  Hinc  fortasse 
originem  trahit  illa  nigrities , quae  in  adultis  perpetuo  pulmonem 
ejusque  glandulas  inquinat  g\. 

Constant  enim  nigrae  hae  maculae  minutissimis  globulis,  qui  ad 
capillarium  vasorum  latera  utrinque  considunt ; quo  junior  homo  , 
eo  rariores  sunt , et  modo  majorum  lobulorum  interstitia  velut 
lineis  signant;  aetatis  provectu  sensim  minoribus  et  minimis  in- 
haerescunt cellulosis  intervallis,  ita  ut  senum  pulmones  prorsus 
nigri  appareant.  Sic  et  glandulae  in  junioribus  modo  variegatae , in 
senioribus  nigrae  sunt.  Non  quidem  omnes  aeque  nigricant;  quo 
enim  ductui  thoracico  propiores  accedunt,  eo  levius  finguntur , ut 
videatur,  materiam  illam  in  primis  glandulis  depositam,  ab 

g)  Olim  fere  universe  hae  nigrae  maculae  pro  gangraenae  signis  habebantur  ; ( Bartholin . de 
pulm.  p.  9.  Lieutaud , hist.  anat.  L.  II.  obs.  69,  114.  etc.)  Ma/pighi  deinde  mons- 
travit, eas  a fuliginosa  materia  in  lobulorum  interstitiis  deposita  ortum  trahere 
(Epist.  de  pulm.  I.  p.  109.);  tamen  Dicmerbroeck  1 1 nuper  Prochasfia  (Lehvs.  d.  physiol. 
Wien  1797.  §.  472,  498.)  illas  ab  inspiratis  fumosis  particulis  in  cellulis  pulmonis 
haerentibus  derivarunt. 

altiornm  efferentibus  aegrius  suscipi.  Hinc  si  nimia  ejus  copia  'in 
glandula  haeserit,  hujus  interna  fabrica  destruitur,  et  in  caveam 
exeditur,  in  qua  istud  atramentum  continetur.  Quod  cel.  Four- 
croy  h ) suspicatus  est , carbonis  naturam  hunc  liquorem  habere , 
chemicum  examen  confirmavit  i). 

Non  igitur  sine  aliqua  veri  specie  statui  posse  videtur,  in  adulti 
pulmone  particulas  carboneas  per  vasorum  poros  a sanguine  sece- 
dere / \ ),  quarum  crassiores  aut  a lymphaticis  radiculis  non  reci- 
piuntur, aut  receptae  in  iis  stagnant,  aut  ad  glandulas  provectae 
ibi  haerent,  easque  sensim  vitiant.  Ubi  laxius  et  amplius  est  lym- 
phaticum systema,  carboneae  particulae  facilius  illud  transmigrant 
et  fortasse  iterum  sanguini  miscentur : hinc  in  scrophulosis  rarior 
est  nigrities  in  pulmone  et  ejus  glandulis. 

Art.  V L 

Tela  cellulosa. 

Quae  sigillatim  hactenus  perlustratae  sunt  partes , mediante  tela 
cellulosa  omnes  inter  se  revinciuntur  , et  in  certam  formam  de- 
finiuntur. 

Truncum  asperae  arteris  ambit  laxa  tela  cellulosa , eumque 
vicinis  ita  affigit,  ut  ille  sursum  deorsum  libere  moveri,  non  vero 
ad  latera  deviare  possit.  Quo  propius  hujus  telae  filamenta  ad 
fistulam  accedunt,  eo  densius  inter  se  stipata  quasi  in  membranam 
coeunt,  quae  fistulae  circumjicitur,  et  a veteribus  pro  extimo  ejus 
amiculo  habita  est  /).  Eadem  ratione  cellulosa  tela  sensim  rares- 
cens omnes  bronchiorum  ramos  per  pulmonem  comitatur.  Simili 
modo  ab  ea  sanguinea  vasa  excipiuntur,  ubi  ex  pericardio  exeunt 
et  ad  extremos  fines  usque  ambiuntur;  illo  tamen  discrimine,  ut 

h ) Syst.  d.  Conn.  chim.  IX.  p.  38o. 

i)  Elsesser,  Diss.  de  pigmento  oculi  nigro  , de  atramentis  aliis  quibusdam  animalibus  etc. 

Tub.  1800. 

k)  Idem  statuit  Richerand , nouv.  elem.  de  physiol.  a. e edit.  I.  p.  34.3. 

l)  Galen.  de  usu  part.  VII.  3. 


37 

interna  strata  a vasorum  ictibus  laevigata  vaginam  referant,  in  qua 
illa  decurrunt,  quaeque  non  nisi  laxis  filamentis  cum  vasorum  ex- 
terna tunica  cohaeret  m). 

Ubi  ad  extremos  tubulorum  fines  pervenit  tela  cellulosa,  ejus 
filamenta  inter  hos  excurrunt,  et  denuo  inter  se  contexta  lobulos 
undique  ambiunt  n). 

Jam  cum  tela  cellulosa  decrescentibus  vasorum  ramis  ipsa  rares- 
cat, eo  arctius  horum  propagines  inter  se  cohaerent,  quo  subtilius 
attenuantur.  Sic  tres  aut  quatuor  extremi  bronchiorum  tubuli 
arctissime  inter  se  conjuncti  minimum  constituunt  lobulum ; is  cum 
vicinis  jam  quodam  intercurrente  interstitio  connectitur;  horum 
congeries  ex  communi  trunculo  pendens  majorem  efformat  lobu- 
lum qui  laxiori  intervallo  a circumjacentibus  distat.  Ita  sensim 
lobulorum  minorum  in  majores  congregatio  usque  eo  procedit, 
donec  magna  inde  enascantur  segmenta,  in  quorum  interstitia  nunc 
extima  membrana  ita  reflectitur,  ut  ea  plane  a se  invicem  sejuncta, 
non  nisi  ad  pulmonis  radices  inter  se  cohaereant. 

Talia  segmenta  in  dextro  latere  plerumque  tria,  in  sinistro 
dua  o),  conjunctim  binos  pulmonis  lobos  constituunt,  qui  a cavea, 
qua  includuntur,  in  conicam  formam  finguntur. 

Cuique  lobulo  suam  esse  figuram,  pro  vario  ejus  inter  conti- 
guos situ,  diverse  definitam,  jam  Malpighi  p)  adnotavit  et  icone 
expressit;  ingeniose  eam  Helvetius  q ) lapidibus  comparavit,  quos 
vario  modo  incidunt  lapicidae,  ut  in  fornicem  conquadrent.  Sic 
circum  magnos  bronchiorum  et  vasorum  ramos  lobuli  ita  coor- 
dinantur , ut  in  pulmonis  contractione  et  dilatatione  servata  ejus 
forma  omnes  aeque  consideant  et  assurgant,  semperque  aeri  liber 
pateat  aditus  et  exitus. 

m ) Non  vero  tres  in  pulmonem  distributos  tubos  communis  vagina  includit , ut  Lancisi 
depinxit.  De  motu  cord.  et  aneur.  L.  I.  prop.  VII.  Tab.  II.  F.  II.  a.  b.  c.  d. 

77)  Hinc  facile  liquet  , lobulos  nec  a propria  membrana  involvi  ( Malpighi , Ep.  I.  p.  107.) 
neque  hac  cellulosa  vagina  aeris  exitus  impediri.  ( Haller , Elem.  III.  p.  179.) 

o)  Interdum  in  sinistro  latere  tria  reperiuntur,  Haller,  Icon.  anat.  fasc.  III.  p.  3 1.  not.  1. 

p)  De  pulm.  Ep.  I.  p.  107.  Tab.  I.  fig.  3. 

f)  Mem.  cit. 

Art.  VIL 


Membrana  pulmonem  investiens . 


Uterque  pulmonis  lobus  membrana  tenui,  laevi,  densa  obdu- 
citur, quae  ab  interno  thoracis  indumento  continuatur.  Crediderunt 
veteres  eam  a nervorum  expansione  formatam  porisque  perviam 
esse,  quibus  fluida  in  thorace  effusa  ad  asperam  arteriam  tra- 
hantur ;•);  sed  a membrana  costas  succingente  eam  productam 
esse,  jam  Vesalius  ostendit  s) , accuratius  vero  deinde  Helvetius  t). 
Tamen  et  hic  cum  anatomicis  sui  temporis  pleuram  ex  duplici 
lamina  compositam  statuit , quarum  interna  pulmonem  extrin- 
secus obvelet  et  externa  in  ejus  substantiam  penetret , et  vaso- 
rum vaginas  formet. 

Haec  vero  nil  nisi  tela  cellulosa  est , et  pleuram  ex  unica 
lamina  constare  Winslow  u)  monstravit  et  nuper  Bichat  x)  con- 
firmavit. 

Minime  pulmonis  lobi  in  pleurae  saccis  latent;  hi  enim,  ubi  ad 
magna  vasa  in  lobos  exeuntia  perveniunt,  iis  adhaerentes  revolvun- 
tur et  super  lobos  sese  expandunt,  ita  tamen  ut  inter  eorum 
segmenta  reflectantur. 

Igitur  lobi  pleurae  a tergo  inditi  sunt,  et  quae  in  thorace  hujus 
externa,  aspera,  floccida,  superficies  est,  pulmoni  adhaeret,  quae 
vero  laevis  et  lubrica,  in  pulmone  exterior  fit;  sic  lubricae  facies 
sibi  contiguae  pulmonis  motum  in  thorace  liberiorem  reddunt. 

Pulmonis  velamen  in  infante  tenuissimum,  pellucidum,  laxe 
illi  adhaeret , progrediente  aetate  sensim  densius  evadit,  et  albescit, 
et  in  sene  crassum  et  fere  Abrosum  apparet. 

r ) Galen,  de  usu  part.  L.  V.  10.  VI,  18.  VIL  a.  de  loc.  aff.  V.  3i 

s)  De  H.  C.  fabr.  L.  IIII.  c.  7. 

t)  Mem.  de  1’acad.  d.  sc.  17:8.  p.  21. 

u)  T.  IV.  n.  a5.  26. 

jt)  Anat.  gendrale  2.e  part.  p.  5ia. 


39 

Art.  VIII. 

Pulmonis  facultates  et  motus . 

Vivit  pulmo , et  sentit  et  propria  vi  movetur ; sed  non  promis- 
cue per  ejus  texturam  diffusae  sunt  hae  vires;  conflatus  enim  est 
ipse  ex  diversis  organis,  quorum  cuique  pro  fabricae  suae  natura 
alius  inest  et  sensibilitatis  et  contractilitatis  modus. 

Eminet  praecipue  fistula  spiralis  et  sentiendi  et  sese  contrahendi 
.facultate,  et  inde  fere  totus  pulmonis  motus  pendet;  sed  ipsa 
iterum  diversis  condita  est  textis,  quae  diversis  viribus  pollent. 

Internam  bronchi  membranam  sensum  habere , ne  Haller  qui- 
dem negavit  y)  et  quisque  in  seipso  saepius  experitur.  Levissima 
titillatio  ab  insolito  stimulo  non  solum  a sensorio  communi  per- 
cipitur, sed  statim  exinde  organa  quae  cum  ista  membrana  con- 
sentire videntur  (Diaphr.  et  thor.  musculi) , convelluntur.  Sic  ab 
inspirato  pulvere,  aut  acri  vapore  protinus  tussis  excitatur,  et  se- 
cundum Varnieri  z)  experimenta  in  animalibus,  quae  aperto  tho- 
race a pulmonis  compressione  jam  asphycta  erant,  aer  in  bronchia 
adactus  diaphragmatis  et  musculorum  intercostalium  , imo  et 
levatorum  costarum  intern.  ( souscostaux ) contractionem  revocavit. 

Non  quidem  me  latet,  pulmonem  confodi,  rescindi,  ligatura 
constringi  absque  insigni  cruciatu,  sed  inde  solum,  ut  mihi  videtur, 
colligi  potest,  pulmonis  sensibilitatem , ab  illa,  qua  externa  or- 
gana praedita  sunt,  differre,  ita  ut  sensorio  communi  minus  dis- 
tincte impressiones  ejus  referantur,  quam  ad  consentientia  organa 
irradient.' 

Triplici  modo  contrahitur  tubus  aereus,  dat  er  e , et  Ionica  cellu- 
losae telae,  et  irritabili  muscularis  fibrae  contractilitate. 

In  longitudinem  diductus,  vi  elateris  fibrarum,  quae  cartilagines 
revinciunt,  tum  vel  maxime  illarum,  quae  sub  interna  membrana 


y)  Elem.  IU.  p.  170. 

z)  Mem.  sur  1’initabilite  du  poumon.  Exp.  V.  IX.  XII.  Mem,  de  lasoc.  R.  de  medsc.  1779. 

protensae  sunt  (v.  p.  19),  resilit.  Hac  sola  vi  in  expiratione  bron- 
chia retrahuntur,  et  in  cadavere  pulmo  sensim  flaccescit,  et  ad 
exiguum  redigitur  spatium.  Idem  elater  liquorem  in  bronchia 
infusum  protrudit,  et  ceram,  qua  cadaverum  vasa  in  theatris  ana- 
tomicis replentur,  ut  primum  ea  per  pulmonis  vasa  in  bronchia 
exiit,  relicto  pigmento  per  os  et  nares  spumantem  expellit. 

Sed  et  cellulosae  fibrae  contractilitas  bronchia  retrahit.  Ea  praeci- 
pue se  exserit,  quum  pulmo  in  thorace  perpetuo  comprimitur, 
sicque  aeri  aditus  prohibetur,  quod  ex.  gr.  in  hydrothorace  accidit; 
tunc  enim  sensim  ad  ita  exilem  molem  reducitur,  ut  totus  lobus 
vix  pollicum  aliquot  spatium  occupet,  et  licet  structura  integra 
sit , tamen  ab  inflato  aere  nunquam  ad  debitum  volumen  ex- 
pandatur. 

Aliter  sese  habet  bronchiorum  angustatio , haec  enim  musculari 
contractilitate  perficitur. 

Duplici  modo  vero  dispositae  sunt  istae  musculares  fibrae;  in 
trunco  enim  et  primis  bronchiis  eae  solum  in  posteriori  cartila- 
ginum intervallo  protensae  sunt,  in  ulterioribus  bronchiis  vero 
totum  tubi  ambitum  cingunt  (v.  p.  11.);  hinc  et  duplex  contrac- 
tionis modus  obtinere  mihi  videtur.  Quae  cartilaginum  intervallum 
claudunt  in  naturali  statu  relaxatae,  contrahuntur  ut  tubi  caveam 
rotundent,  cartilagines  ad  citiorem  vibrationem  tendant,  ideoque 
pro  vario  sonorum  moderamine  fistulam  aut  amplient  et  laxent, 
aut  coarctent  et  firment. 

Hinc  eas  fibras  potius  crediderim  cum  laryngis  musculis,  quibus- 
cum  et  nervos  et  vasa  communia  habent,  consentire  et  voluntati  ob- 
sequi , quam  alternis  thoracis  motibus  contrahi  et  remitti. 

Ex  eo  forsan  intelligi  potest  diversa  harum  fibrarum  in  diversis 
animalibus  dispositio,  ut  in  iis  quas  acutissimos  proferunt  sonos, 
(ex.  gr.  in  sue)  longius  a cartilaginum  finibus  inserantur , et  ideo 
contractione  tubi  caveam  ad  arctius  lumen  angustent. 

In  reliquis  bronchiis  vero  circulares  fibras  sphincterum  officium 
gerunt,  quorum  naturalis  contractio  ab  aeris  pressione  superatur, 

sed 

sed  protinus  ad  pristinum  redit  statum , simulatque  ea  pressio 
remittit. 

Hinc  in  foetu  bronchia  contracta  sunt , et  in  adulto  in  quavis 
expiratione  ad  naturalem  statum  redire  tendunt.  Hinc  etiam  patet, 
cur  aperto  thorace,  pulmo  in  vivente  aut  modo  mactato  animali 
multo  citius  desidat,  quam  in  cadavere;  in  isto  enim  vitalis  vis  ad- 
huc in  musculis  remanens  bronchia  angustat,  in  cadavere  vero  re- 
solutis his  fibris,  bronchiorum  retractio  a solo  elatere  perficitur. 
Sic  facile  intelligitur , qui  fiat,  ut  bronchiorum  angustatio,  quae 
tamen  ab  irritabili  musculosa  fibra  pendet,  cum  thoracis  alterno 
et  voluntati  submisso  collapsu  semper  concordet,  et  ita  bronchio- 
rum musculi  veri  antagoniste  sint  inspirationis  musculorum.  Nullo 
modo  id  fieri  posset,  si,  ceu  in  reliquis  cavis  musculis,  eorum 
contractio  a stimulo  provocaretur. 

Omnino  quandoque  a stimulo  constringuntur  istae  fibrae,  et  qui- 
dem aut  interno  nerveo  , aut  externo.  Sic  in  asthmate  convulsi- 
vo , in  angina  pectoris  quam  Heberden  a)  descripsit,  in  aliis 
convulsivis  affectibus  spasmus  bronchiorum  dilatationem  prohi- 
bet, ut,  quantumvis  moliatur  thorax,  tamen  vix  aerem  admittant. 
Sic  etiam , cum  pulmo  scalpello  lacessitur , aut  in  bronchia 
liquor  acris  infunditur,  constricta  illa  regio  aut  aerem  quem  infla- 
veris non  recipit,  aut  contentum  non  dimittit  b). 

Sed  ex  eo  ipso  liquere  mihi  videtur,  bronchiorum  constrictionem 
in  naturali  respiratione  non  a stimulo  excitari,  quippe  cujus  irri-. 
tatio  non  a voluntate  inhiberi  posset. 

Vasa  pulmonalia  quod  attinet,  horum  facultates  non  nisi  pro 
tunicarum  diverso  robore  a reliquis  corporis  vasis  diversae  videntur. 

Extimo  pulmonis  velamini,  ut  et  pleurae  omnem  sensum  nega- 
runt Haller  aliique  c)  qui  eam  absque  dolore  lacessitam,  et  veneno 

a)  Medical  transactions  pubi,  by  the  college  of  physicians.  Lond.  Vol.  IL  n.  VI.  et 

Rougnon  v.  Encycl.  meth.  medec.  II.  P.  i.  p.  3io. 

b)  Varnier , mem.  c.  Exp.  II.  III.  VII. 

c)  Haller , di  part.  corp.  H.  sent.  et  irrit.  Exp.  nsj — 116.  et  i?3.  y.  opera  min. 

p.  356  et  5oi. 

ambustam  viderunt;  tamen  hsec  membrana  stimulum  sentit,  quia 
ab  illius  irritatione  rubet  et  inflammatur,  et  quamvis  in  sano 
statu  impressiones  communi  sensorio  non  referat,  tamen  cum  in- 
flammatur, utique  velut  aliae  membranae  serosae  dolere  videtur. 

Propria  etiam  contractilitate  gaudet,  cujus  ope  desidente  tur- 
gido pulmone,  a quo  distensa  erat,  ad  exiguum  spatium  redit, 
ita  ut  in  minutissimas  plicas  juxta  positas  corrugetur. 


Lustratis  nunc  sigillatim  viribus  quibus  organa  quae  pulmonem 
constituunt  praedita  sunt,  facile  liquet,  illum  neque  ut  vesica  in 
folle  inclusa,  a thorace  moveri,  neque  apparatu  praeditum  esse 
quo  sponte  dilatari  possit,  ut  inter  recentiores  Houstoun,  Heris- 
sant,  Bremond  contenderunt. 

Nam  ut  primum  collapsus  thorax  a suis  musculis  et  diaphrag- 
mate diducitur,  aer  bronchia  subit  horumque  elaterem , et  sphinc- 
teres superans,  ea  in  longum  et  latum  distendit,  hinc  eorum 
ramuli  rigentes  a se  invicem  discedunt,  et  in  ambitum  eriguntur, 
vasa  sanguinea  bronchiis  adnexa  horum  motum  sequuntur , exten- 
duntur, plicae  delentur,  et  anguli  rectiores  fiunt,  a tumescente 
pulmone  nunc  et  extima  membrana  in  laevem  planitiem  extenditur. 
Manet  sic  distensus  pulmo,  donec  thoracis  contractio  relaxetur, 
tunc  vero  ab  hujus  collapsu  pressus,  et  novo  aere  non  succedente, 
bronchia  a proprio  elatere  decurtantur  et  sphincterum  contractio  ea 
angustare  tendit , ita  ut  ex  quovis  aereo  tubulo  aequa  vi  aer  expellatur. 
Considet  nunc  pulmo,  vasa  in  plicas  denuo  flectuntur,  eorum  an- 
guli acutiores  flunt,  et  extimum  velamentum  in  rugulas  iterum 
contrahitur. 

Patet  ex  his,  pulmonem  in  inspiratione  a sola  aeris  vi  distendi, 
sed  propriam  habere  facultatem  sese  contrahendi , ita  quidem 
comparatam  ut,  nisi  ab  extraneo  aut  morbido  stimulo  turbetur, 
ea  cum  thoracis  collapsu  perpetuo  concordet. 


Finis, 


i 


Ad  pag.  6. 

Icon  haec  duos  lobulos  contiguos,  sub  lente  delineatos,  refert, 
in  quibus  bronchiorum  ramuli  ad  superficiem  usque  ramificantur; 
sed  maxima  jam  tubulorum  aereorum  parte  collapsa,  in  quibus- 
dam modo  ramificationibus  aer  remansit. 

a)  Partes  lobuli  jam  collapsae  et  aere  vacuae. 

b)  Bronchiorum  trunculus  ex  profundo  ascendens. 

c)  Extimi  fines,  in  superficiem  protuberantes. 

d)  Surculi  imperfecte  inflati,  ex  quorum  extremis  jam  aer 
evolavit. 

Sanguinea  vasa,  in  tam  minuta  icone  non  delineavi,  ut  clarius 
eluceat  bronchiorum  imago. 


CORRIGENDA . 


pag.  7.  lia.  2.  pro  veniant  lege 

pag.  10.  not.  m)  — dissentisse  — 

pag.  14.  lin.  20.  — juvata  — 

pag.  16.  lin.  21.  — proprium  — 


venient. 

dissensisse. 

adjuta. 

propriam. 

